cyanic-selkie/wikianc huggingface dataset:
李靖
九月，舟師叩夷陵，銑將文士弘以卒數萬屯清江，孝恭欲擊之，靖曰：「不可. 士弘健將，下皆勇士，今新失荊門，悉銳拒我，此救敗之師，不可當. 宜駐南岸，待其氣衰乃取之. 」孝恭不聽，留靖守屯，自往與戰，大敗還. 賊委舟散掠，靖視其亂，縱兵擊破之，取四百餘艘，溺死者萬人. 即率輕兵五千為先鋒，趨江陵，薄城而營，破其將楊君茂、鄭文秀，俘甲士四千. 孝恭軍繼進，銑大懼，檄召江南兵，不及到，明日降. 靖入其都，號令靜嚴，軍無私焉. 或請靖籍銑將拒戰者家貲以賞軍，靖曰：「王者之兵，弔人而取有罪，彼其脅驅以來，藉以拒師，本非所情，不容以叛逆比之. 今新定荊、郢，宜示寬大，以慰其心，若降而籍之，恐自荊而南，堅城劇屯，驅之死守，非計之善也. 」止不籍. 由是江、漢列城爭下. 以功封永康縣公，檢校荊州刺史. 乃度嶺至桂州，分道招慰. 酋領馮盎等皆以子弟來謁，南方悉定. 裁量款效，承制補官. 得郡凡九十六，戶六十餘萬. 詔書勞勉，授嶺南撫慰大使、檢校桂州總管. 以嶺海陋遠，久不見德，非震威武、示禮義，則無以變風. 即率兵南巡，所過問疾苦，延見長老，宣布天子恩意，遠近懽服.
輔公祏據丹楊反，詔孝恭為帥，召靖入朝受方略，副孝恭東討，李世勣等七總管皆受節度. 公祏遣馮惠亮以舟師三萬屯當塗，陳正通步騎二萬屯青林，自梁山連鎖以斷江道. 築却月城，延袤十餘里，為掎角. 諸將議曰：「彼勁兵連柵，將不戰疲老我師. 若直取丹楊，空其巢窟，惠亮等自降. 」靖曰：「不然. 二軍雖精，而公祏所自將亦銳卒也，既保石頭，則牢未可拔. 我留不得志，退有所忌，腹背蒙患，非百全計. 且惠亮、正通百戰餘賊，非怯野鬬，今方持重，特公祏立計爾. 若出不意，挑攻其城，必破之. 惠亮拔，公祏禽矣. 」孝恭聽之. 靖率黃君漢等水陸皆進，苦戰，殺傷萬餘人，惠亮等亡去. 靖將輕兵至丹楊，公祏懼，眾尚多，不能戰，乃出走，禽之，江南平. 置東南道行臺，以為行臺兵部尚書. 賜物千段、奴婢百口、馬百匹. 行臺廢，檢校揚州大都督府長史. 帝歎曰：「靖迺銑、公祏之膏肓也，古韓、白、衞、霍何以加！」
八年，突厥寇太原，為行軍總管，以江淮兵萬人屯太谷. 時諸將多敗，獨靖以完軍歸.
俄權檢校安州大都督. 太宗踐阼，授刑部尚書，錄功，賜實封四百戶，兼檢校中書令. 突厥部種離畔，帝方圖進取，以兵部尚書為定襄道行軍總管，率勁騎三千繇馬邑趨惡陽嶺. 頡利可汗大驚，曰：「兵不傾國來，靖敢提孤軍至此？」於是帳部數恐. 靖縱諜者離惎腹心，夜襲定襄，破之，可汗脫身遁磧口. 進封代國公. 帝曰：「李陵以步卒五千絕漠，然卒降匈奴，其功尚得書竹帛. 靖以騎三千，蹀血虜庭，遂取定襄，古未有輩，足澡吾渭水之恥矣！」
頡利走保鐵山，遣使者謝罪，請舉國內附. 以靖為定襄道總管往迎之. 又遣鴻臚卿唐儉、將軍安脩仁尉撫. 靖謂副將張公謹曰：「詔使到，虜必自安，若萬騎齎二十日糧，自白道襲之，必得所欲. 」公謹曰：「上已與約降，行人在彼，奈何？」靖曰：「機不可失，韓信所以破齊也. 如唐儉輩何足惜哉！」督兵疾進，行遇候邏，皆俘以從，去其牙七里乃覺，部眾震潰，斬萬餘級，俘男女十萬，禽其子疊羅施，殺義成公主. 頡利亡去，為大同道行軍總管張寶相禽以獻. 於是斥地自陰山北至大漠矣. 帝因大赦天下，賜民五日酺.
御史大夫蕭瑀劾靖持軍無律，縱士大掠，散失奇寶. 帝召讓之，靖無所辯，頓首謝. 帝徐曰：「隋史萬歲破達頭可汗，不賞而誅，朕不然，赦公之罪，錄公之功. 」乃進左光祿大夫，賜絹千匹，增戶至五百. 既而曰：「向人譖短公，朕今悟矣. 」加賜帛二千匹，遷尚書右僕射.
靖每參議，恂恂似不能言，以沈厚稱. 時遣使十六道巡察風俗，以靖為畿內道大使，會足疾，懇乞骸骨. 帝遣中書侍郎岑文本諭旨曰：「自古富貴而知止者蓋少，雖疾頓憊，猶力于進. 公今引大體，朕深嘉之. 欲成公美，為一代法，不可不聽. 」乃授檢校特進，就第，賜物段千，尚乘馬二，祿賜、國官、府佐皆勿廢. 若疾少閒，三日一至門下中書平章政事. 加賜靈壽杖.
頃之，吐谷渾寇邊. 帝謂侍臣曰：「靖能復起為帥乎？」靖往見房玄齡，曰：「吾雖老，尚堪一行. 」帝喜，以為西海道行軍大總管，任城王道宗、侯君集、李大亮、李道彥、高甑生五總管兵皆屬. 軍次伏俟城，吐谷渾盡火其莽，退保大非川. 諸將議，春草未牙，馬弱不可戰. 靖決策深入，遂踰積石山. 大戰數十，多所殺獲，殘其國，國人多降，吐谷渾伏允愁蹙自經死. 靖更立大寧王慕容順而還. 甑生軍繇鹽澤道後期，靖簿責之. 既歸而憾，與廣州長史唐奉義告靖謀反，有司按驗無狀，甑生等以誣罔論. 靖乃闔門自守，賓客親戚一謝遣. 改衞國公. 其妻卒，詔墳制如衞、霍故事，築闕象鐵山、積石山，以旌其功，進開府儀同三司.
帝將伐遼，召靖入，謂曰：「公南平吳，北破突厥，西定吐谷渾，惟高麗未服，亦有意乎？」對曰：「往憑天威，得效尺寸功. 今疾雖衰，陛下誠不棄，病且瘳矣. 」帝憫其老，不許. 二十三年，病甚，帝幸其第，流涕曰：「公乃朕生平故人，於國有勞. 今疾若此，為公憂之. 」薨，年七十九，贈司徒、并州都督，給班劍、羽葆、鼓吹，陪葬昭陵，謚景武.
高考
高考者，當世學子應考以入大學也. 地域不同，正名有異，茲列如下︰
李靖
子德謇嗣，官至將作少匠，坐善太子承乾，流嶺南，以靖故徙吳郡.
高考
又，中華民國國民別稱其公務人員高等考試為高考，而不以高考稱大學入學試.
汪承霈
汪承霈，字春農. 父由敦既卒，喪終，承霈以賜祭葬入謝. 傅恆為言承霈書類由敦，授兵部主事，充軍機處章京. 累遷郎中，除福建邵武知府. 時母年八十，請軍機大臣為陳情，留京供職，復補戶部郎中. 三十六年，師討小金川，上命戶部侍郎桂林出督餉，以承霈從. 三十七年，阿爾泰、宋元俊劾桂林以金與土酋贖所掠軍士，辭連承霈，命逮治. 俄，事白，仍以郎中充軍機處章京. 累遷工部右侍郎. 甘肅冒賑事發，部議凡在甘肅納捐監生，應禁革毋許應試，及自別途出身. 承霈奏人數甚多，乞開自新之路，令納金如例，許考試及自別途出身，得旨俞允. 四十年，上校射，承霈連發中的，賞花翎. 調戶部右侍郎. 五十四年，坐監臨順天鄉試失察，左遷通政使. 累遷復至侍郎. 嘉慶五年，授左都御史，遷兵部尚書，兼領順天府尹. 六年，永定河水溢，上命治賑，得旨獎敘. 七年，上將幸木蘭，承霈請罷停圍，不許. 尋改左都御史，署兵部尚書. 北城盜發，上責承霈不稱職，以二品冠服致仕. 十年，卒，詔視尚書例議卹.
尾花澤市
尾花澤市屬日本山形縣也.
地理
東臨宮城縣加美郡加美町、同縣同郡色麻町，南至宮城縣仙臺市、東根市、村山市、北村山郡大石田町，西伴最上郡舟形町，北接最上郡最上町.
沿革
昭和卅四年，北村山郡尾花澤町爲尾花澤市.
它典
分類:東北地方區劃‎
吉布提
吉布地（阿拉伯語： جمهوريه جيبوتي‎；法語：République de Djibouti），地在東非，即在阿非利加洲之角. 北鄰厄利垂亞，西、南鄰衣索比亞，東南鄰索馬利亞. 臨海有紅海與亞丁灣等，隔海可望葉門. 口八十八萬餘，都吉布地市，國人多奉回教，鮮有奉基督教者. 糧產甚乏，致民諸營養不足.
美國革命
蓋北美殖民地與大英本國之民，本屬同根，理當互利共生. 然英王喬治三世不通斯理，竟致戰端，美國革命遂始.
列克星頓與康科特戰役
公元一七七五年，英王命蓋奇將兵部曲，軍於北美，並廢麻省議會. 四月，蓋氏聞報，殖民地軍屯積糧餉於康科特，遂將軍赴之. 行至列克星頓，遇殖民地民兵，始戰，英師勢盛，遂勝. 然殖民地之民聞訊，怒而群起，或數十，或數百，游擊英師. 英師不堪其擾，且欲全身而退，遂還師. 殖民地軍追擊之，卒致英師傷亡慘重. 爾後，殖民地復商和戰之事，是時主和者尚眾，遂致和書於英廷. 惜乎英國國會漠視之，並立《圍堵法案》，禁殖民地之交市耳.
邦克山戰役
未幾，殖民地軍圍英師於波士頓. 六月十七日，為求突圍，蓋奇揮軍畢迪、邦克二山，以圖制高而擊，逼退敵師. 兩軍劇戰，殖民地軍傷亡雖少，卒不敵英師而退. 九月，殖民地軍北取蒙特利爾，然旋失之，自是加拿大之地，義軍莫能進焉.
獨立宣言
公元一七七六年，英人潘恩作《常識論》，揚共和之善，批王政之失，力主殖民地去王立國，行諸共和，以致大同. 而戰事既烈，殖民地不復求和，共舉華盛頓為帥. 六月，復推五人，以草《獨立宣言》，並以傑弗遜為主編. 七月四日，《宣言》成，力數英王之失德敗行，並宣殖民地求存之心. 自是美利堅合眾國立，不復為英國之殖民地耳.
薩拉托加戰役
驚聞殖民地獨立，英廷亟欲平之，遂遣上將何奧，將兵三萬，出師討逆. 尋登陸紐約斯塔頓，大敗華盛頓所部，迫華氏退至新澤西. 然何氏過於謹慎，以致貽誤戰機，美師得以復原. 俄而敗英國黑森聯軍於特稜頓、普林斯頓二地，士氣大振. 有見及此，何奧糾合上將伯戈因，兵分二路，南北夾擊，以求一舉潰亡美師. 何氏先取布蘭迪萬河，復得日耳曼敦，卒陷費城，美師自知不敵，遂轉而迎擊伯氏，以求化其圍於無形.
若夫伯氏所部，自加拿大南下，徐徐而進，久耗時日，方至奧爾班尼. 九月，再進抵薩拉托加，瞿然為美師所圍. 困守月餘，彈盡糧絕，乃降. 由是戰況逆轉. 何奧雖屢勝，莫能抗斯勢焉，遂引疚去職.
巴黎和約
約克鎮之戰，大定戰局，美國獨立之勢，不可逆轉，英廷遂許和. 公元一七八三年九月三日，諸國會於巴黎，定和約. 其要有三︰一曰美國加拿大之界，由英美共治；二曰共用密西西比河；三曰保保王黨於美國，不致於戮. 而美國之疆界，亦初定耳，西抵密西西比河、北及五大湖、南界西屬佛羅里達.
倉山區
倉山區在福州市，據南臺島，北帶閩江，南接烏龍江. 多丘阪，佔全島伍三.
舊名藤山. 明洪武朝，山北麓建鹽倉，遂俗名鹽倉前，呼山曰倉前山，簡稱倉山. 此區名所自.
沿革
舊屬閩侯縣. 民國三十六年，置區. 分類:福州市區劃
雲隙光
雲隙光者，亦謂天使之梯，蓋日光越雲隙，照於空中微塵，輻射四方也. 晨暮之際尤彰，蓋四圍陰晦，獨其明也. 夫光有數色，合而為白，其所示者，多為紅黃，以微塵散走藍綠而存紅黃之故耳. 又，其本平行，視若聚於遠方，蓋近大遠小之誤也.
汪由敦
汪由敦，字師茗，清浙江錢塘人，原籍安徽休寧. 雍正二年進士，選庶吉士. 遭父喪，以篡修《明史》，命在館守制. 喪終，三遷內閣學士，直上書房. 乾隆二年，廷臣妄傳除目，為言官執奏，語連由敦，未得旨，由敦具疏辨. 上詰由敦何以先知，足見有為之耳目者，其人必不謹. 左授侍讀學士. 累遷工部尚書，調刑部，兼署左都御史. 十一年，命在軍機處行走. 十四年，金川平，加太子少師. 是歲命協辦大學士. 由敦出大學士張廷玉門，其直軍機處，廷玉薦也. 時軍機處諸大臣，鄂爾泰已卒，廷玉為班首，而訥親被上眷，日入承旨，出令由敦屬草，慮不當上意，輒令易稿，至三四不已，傅恆為不平. 及訥親誅，傅恆自金川還朝，引諸大臣共承旨以為常. 廷玉致仕將歸，以世宗遺詔許配享太廟，乞上一言為券，謝恩未親至. 傳旨詰責，傅恆與由敦承旨，由敦免冠叩首，言廷玉蒙恩體恤，乞終始矜全，若明旨詰責，則廷玉罪無可逭. 次日，廷玉早入朝，上責由敦漏言，徇師生私恩，不顧公議. 解協辦大學士，并罷尚書，仍在尚書任贖罪. 十五年，命復任.
上閱永定河工，令由敦同大學士傅恆、總督方觀承會勘南岸建壩，請於張仙務、雙營葺舊壩二，馬家鋪及冰窖以東增新壩亦二，如所議. 四川學政朱荃以匿喪黷賄得罪，由敦所薦舉，吏議奪職. 上以由敦謹慎，長於學問，命降授兵部侍郎. 俄，永定河堤決，復命赴固安監塞口. 有請別開新河者，由敦主仍濬舊河，亦如所議. 十六年，調戶部侍郎. 命同大學士高斌勘天津等處河工，請濬永定河下流，疏王慶坨引河，增鳳河堤壩，培東岸隄障東淀. 十七年，授工部尚書. 十九年，加太子太傅，兼刑部尚書. 二十年，準噶爾平，軍機大臣得議敘. 二十一年，調工部尚書. 二十二年，授吏部尚書. 二十三年，卒，上親臨賜奠，贈太子太師，諡文端.
由敦篤內行，記誦尤淹博，文章典重有體. 內直幾三十年，以恭謹受上知. 乾隆間，大臣初入直軍機處，上以日所製詩用丹筆作草，或口授令移錄，謂之「詩片」. 久無誤，乃使撰擬諭旨. 由敦能彊識，當上意. 上出謁陵及巡幸必從，入承旨，耳受心識，出即傳寫，不遺一字. 其卒也，諭稱其「老誠端恪，敏慎安詳，學問淵深，文辭雅正」，並賦詩悼之. 又以由敦善書，命館臣排次上石，曰時晴齋法帖. 上賦懷舊詩，列五詞臣中，稱其書比張照云.
子承沆、承霈、承⿱雨澍.
吾將永憐子
《吾將永憐子》，美國歌也，美國樂伶桃莉·巴頓作詞，作曲，謳之.
分類:美國歌曲
見即所得
見即所得，電腦之術，眾文書處理系統之實；螢幕所見，印表即得.
前八三六年
卒
猶太王后阿瑟萊雅崩.
分類:前八三〇年代 分類:前九世紀
實業之日本社
實業之日本社，日本之出版社.
概要
縮圖|《實業之日本》創刊號 光岡威一郎，佐賀縣武雄市人. 増田義一，新潟縣上越市人，讀賣新聞記者，後爲衆議院副議長，又長大日本印刷社. 明治二十八年此二人立「大日本實業學會」. 三十年六月十日 ，創《實業之日本》. 是食貨之雜誌，亦學會之誌. 三十三年，威一郎疾，雑誌編集、刊行之權悉委於増田. 増田遂設實業之日本社. 雖然，實業社以三十年六月十日爲創業日，《實業之日本》創刊之時也. 按，昭和四十年，改《實業》誌名之「之」字為「の」.
《実業之日本》以外，又創《婦人世界》、《日本少年》、《少女之友》、《幼年之友》等. 明治四十二年，委其書於鄉邑之零售書店，所鬻甚多. 時日本之出版業未有如是賣書者，實業社開其先河. 是年，新渡戶稻造入社，任編集顧問.
後值關東地震，摧伏甚深. 昭和十二年，創《新女苑》.
平成十八年九月，售實業之日本社銀座大廈，銀座一丁目投資社買之. 二十七年十二月，與費素古社定約，以協作業務. 有曰善光社者，所以管理丸福社之資産也. 二十八年四月，實業之日本社入善光之集團.
嘗鐫行日本教科用圖書，教科書發行所編號爲八. 後不爲之.
引據
<References/> 分類:日本出版社
豫
豫，或謂：
西區 (嘉義市)
文教
嘉義市西區之學校，大專院校者有一，各類高中者二，國中有三，國小有十.
國立嘉義大學，大正八年首設臺灣總督府嘉義農林學校；復多所歷經，民國八十九年改為國立嘉義大學.
國立嘉義女子高級中學，
國立嘉義特殊教育學校，
其他各級學校列如下. 嘉義市立北園國民中學、嘉義市立民生國民中學、嘉義市立玉山國民中學，以上三國民中學. 嘉義市大同國民小學、嘉義市世賢國民小學、嘉義市北園國民小學、嘉義市志航國民小學、嘉義市博愛國民小學、嘉義市育人國民小學、嘉義市垂楊國民小學、嘉義市興嘉國民小學、嘉義市僑平國民小學、嘉義市港坪國民小學，以上十國民小學.
西遼
西遼者，亦名喀喇契丹，西域之朝也，耶律大石所建.
西元一一一四年春，生女真完顏氏起兵反遼，明年，完顏氏稱帝，號爲大金. 一一二四年，大石西走. 一一二五年，遼天祚帝爲金人所俘. 一一三二年，大石稱帝於叶密立，西遼立. 大石取西域，收河中，屢戰屢勝，開疆萬里，稱霸中亞. 一一七七年，耶律直魯古即位，窮兵贖武，國勢漸衰. 一二一一年，屈出律篡國. 一二一八年，成吉思汗發兵擊西遼，西遼亡.
西遼歷五帝一後，享國八十七年.
諸帝
分類:遼書
欲為雪人乎？
《欲為雪人乎？》，美國歌曲，美國樂伶克莉斯汀·貝兒唱之. 影戲《冰雪奇緣》之曲.
分類:美國歌曲
成本
成本，物力之費所以致物者也. 於經濟學，成本包資本、土地、勞力、企業四者之犧牲. 此節慾說，謂成本等於犧牲也. 資本之出，為忍慾儲蓄之果，儲財而棄當下之樂，以求將來之樂，是乃拂逆人性也. 勞工胼手胝足操勞，為犧牲無疑，地主拓荒耗材，不自享用，而賃他人，亦犧牲也，企業家殫精竭慮以理生產，為他人作嫁，必犧牲也. 此廓四犧牲之大成也，故云. 而於會計學，乃成本即費用說，此謂成本含工資、利息、地租、利潤四者，工資為勞力之價，利息為資本之償，地租為土地之酬，利潤為企業之得，此四者之費皆以泉幣，故云.
九有四三月臺
九有四三月臺，幻設也，出英國小說《哈利波特》.
成本
分類:會計
九有四三月臺
分類:哈利波特
松田株式會社
松田株式會社者，製販自動車之企業也. 本社址日本廣島縣安藝郡府中町.
大正九年一月三十日，東洋木栓工業株式會社立於廣島市. 昭和二年，易名東洋工業株式會社. 五十九年，易名松田株式會社，名以松田重次郎，其行創業之實者. 松田和音近馬自達，叡智理性調和其義，波斯祆教至高之神，寓汽車產業之光明也.
臺灣、中國大陸以音名之馬自達，香港則萬事得.
據
分類:日本企業
傷寒
傷寒者，熱症 也. 中醫名曰濕溫時疫 也. 漢張仲景著《傷寒雜病論》合十六卷論之.
日醫譯曰腸窒扶斯，西醫譯曰小腸壞熱症.
評註
章太炎《章太炎醫論》：「西人治中土疾病，往往不效，而傷寒溫病尤甚，蓋其術至拙矣. 有名腸窒扶斯者，以四七日為期，初七日發熱不甚，二七日發熱最高，三七日發熱亦高，四七日發熱漸下，或遂得解，二七三七日中，熱甚者多發狂，若熱犯心即死，彼謂腸中結熱，生瘡化膿，未成膿則熱甚，已成膿則熱衰，東土譯者，見《傷寒論》有七日愈六日愈，及傷寒再經諸文，遂譯腸窒扶斯為傷寒. 」
何佩瑜《醫界春秋》〈腸窒扶斯與傷寒〉云：「西洋發明之「腸窒扶斯」，言熱病在腸，中國發明之「傷寒」謂傷於寒氣，此名固不同，所指亦異，故有謂兩證不同者. 有謂腸窒扶斯即傷寒之一部者，而日本亦以腸窒扶斯為『腸傷寒』，是亦主張一部份之相同矣. 其實腸熱病，雖另有其飲食不節、消化不良，種種原因，而多由於外傷於寒所誘起. 傷寒，雖不即變為腸熱，而遷延誤治，實有侵腸變熱之可能. 傷寒為腸窒扶斯之起因，腸窒扶斯為傷寒之結果，此事實相同者也. 」
徐仁甫《實用醫學講義》：「病邪從太陽寒水之經而入，能遞傳陽明少陽及三陰者，名為傷寒症. 今用顯微鏡檢之，實一種傳染之菌，古人未有此器發明，多以『邪』字名之. 當今醫學，日新月異，必須將中西今昔症名參對方有進步，即使仲景復生，亦當為之，慎無食古不化，使我中醫醫術，日形退化也. 」
余巖《醫學革命論選》〈溫熱發揮〉：「於鬻醫滬上十有餘年，凡遇舊醫方案定為溫邪者，取其血驗之，多是腸窒扶斯. 」「薛氏《濕溫病》第十三條云：『舌根白，舌尖紅，此腸窒扶斯之三角舌也. 』其第二十三條云：『溫熱病十餘日，腹時痛，時圊血. 』此腸窒扶斯之腸出血也. 」「溫熱之為病，風溫之外，又有濕熱，亦名濕溫，證象複雜，包含多種之病，斷非一種病名所能籠絡，以今日證候學智識勘之，其所述多為腸窒扶斯之類. 」
考
分類:中醫
皮索黨
皮索黨者，西元六十五年謀刺尼祿之眾也. 皮索，羅馬政客，美姿顏，善與人交，其首也. 帝尼祿失德昏暴，弒母弒妻；西元六十四年，羅馬大火，死傷者眾，或曰帝焚城作樂，民多怨望，皮索黨謀刺之. 其謀也，蘭托拉努撲祿於地，禁軍入而誅之. 拉努者，尼祿重臣也. 其後可率眾登高，尊皮索為帝.
斯凱維斯者，羅馬政客. 自為皮索黨徒，藏劍於衣. 會客之時，多屏退左右，又令家奴磨刀. 西元六十五年四月十八日，維斯設宴，又釋家奴多人. 羅馬風俗者，人之將死，乃賜僕婢珍寶而釋之. 有僕曰米利克斯，甚異之，言於內子. 其妻曰：「不如告之於君. 」四月十九日，克斯入宮，盡述其事於帝. 帝震怖，乃系維斯. 維斯對曰：「臣磨劍耳，豈有他意！」克斯曰：「近有常客，曰納塔里斯. 維斯見客之時，常屏退左右. 」有司乃系納塔里斯，拷掠之. 里斯自承大逆，其事乃洩. 問以名冊，里斯告之. 令拷掠維斯，亦承謀反. 帝怒，搜捕其徒，凡四十余人. 里斯曰：「塞內卡亦有反心. 」帝釋里斯，余者或賜死，或大辟.
咲
《咲》，或謂《天才麻將少女》，日本小林立之漫畫也. 平成十八年始載於雜誌. 是作，麻雀遍於世，女高生宮永咲應友原村和邀，入麻雀部，同諸友與全國牌會，以決高下.
分類:平成漫畫
吾妹
《吾妹》，日輕小說也. 伏見司作.
分類:平成輕小說 分類:平成動畫
遼太祖
遼太祖大聖大明神烈天皇帝諱阿保機，遼開國之君也. 漢名劉億. 九〇七年，衆舉爲契丹汗. 九一五年，出征室韦，勝而歸. 九一六年，阿保機稱帝，號大契丹. 九二〇年，命人創衛契丹大字. 九二五年，伐渤海國. 九二六年，渤海國降，未幾，病，崩於扶余城.
臺北盆地
臺北盆地，處臺灣北，方二百四十三平方公里. 是之於臺灣諸盆地，方圓次大者也. 北界草山，西鄰林口臺地，東南屹雪山，形若三角. 地勢平下，西不若東高. 有基隆河、景美溪、新店溪、大漢溪云者，匯為淡水河，西北而出. 淡水河以西，其地也下，易澇. 是故河東繁榮.
是地之先民，凱達格蘭人也. 十八世紀初，漢人始入. 今凱人俱漢矣. 臺北新北，以其為心，形成都會，曰大臺北都會. 是全臺九衢也.
分類:臺北市 分類:新北市
新庄市
新庄市屬日本山形縣也.
地理
東臨最上郡最上町，南至最上郡舟形町、同郡大藏村，西伴最上郡戶澤村、同郡鮭川村，北接最上郡眞室川町、同郡金山町、秋田縣湯澤市.
沿革
昭和廿四年四月一日，最上郡新庄町爲新庄市. 三十年四月一日，倂最上郡萩野村. 卅一年九月卅日，倂最上郡八向村.
它典
分類:東北地方區劃‎
餘部橋
縮圖|餘部新橋圖 餘部橋在兵庫縣美方郡香美町香住區餘部，鐵道橋也，單路. 通鎧、餘部二驛，屬西日本旅客鐵道山陰本線.
沿革
是橋初以鋼|鋼製，棧橋也. 通稱餘部鐵橋. 以明治四十五年三月一日通車，既閱九十八載，以平成二十二年七月十六日夜止. 十九年三月，復建引渡橋，用預力混凝土. 二十二年八月十二日，新橋始用.
辨名
舊橋有「餘部鐵橋」之謂，其名廣為人所聞. 又謂「餘部陸橋」 「餘部高架橋」.
阿拉巴馬州
阿拉巴馬州者，亦稱亞拉巴馬州，美國東南之州也. 其南臨佛羅里達州，瀕墨西哥灣. 其府蒙哥馬利也，其至大之邑乃伯明罕. 轄郡六十有七. 有迪克西心臟、山茶花州之稱.
舊縣鄉
舊縣鄉，在東平之西北，古之穀城也，左鄰山丘，右傍河湖. 其地本爲平陰縣境，一九九六年一月，舊縣鄉易於東平. 舊縣多古址，境有西楚霸王墓，項王之頭葬地也，有古碑立墓前，千年古鬆侍墓左右，皆毀於文革.
分類:東平縣區劃
餘部橋
辨名
新橋別稱，則本乎「餘部橋梁」之名，以「新」雜焉，謂「新餘部橋梁」「餘部新橋梁」「餘部新橋」. 亦有好鐵道者，謂之「餘部鐵橋」，以為「餘部之鐵道橋」之略稱.
引據
分類:日本郵傳 分類:橋
安卓
安卓者，作業系統也. 是基於林納斯，而自由公其源碼者. 主用於電子設備便攜者. 其至新者，安卓十三也. 初為安迪·魯賓所作，乙酉年，谷歌購之.
史
乙酉年，谷歌購之. 魯賓率一隊開發安卓系統.
丁亥年，開放手機聯盟立、安卓開源計劃亦啟.
徽記
其徽記乃機器人. 色青，代碼為#A4C639也.
盤古大陸
盤古大陸，亦稱超大陸、泛大陸，存於上古. 始乎三億三千五百萬年前、迄億七千五百萬年前. 德國人魏格納識地質學，倡云其存.
出處
魏格納治空氣熱力學並古氣象學. 西元一九一二年，始察非洲、南美洲輪郭互補，復以地殼硅鋁層浮於硅饌層之上，推論舉世大陸本一，稱盤古大陸，蓋在古生代石炭紀前也，四周則為海.
迄中生代季，天引潮力、地球自轉離心力並用，裂之，於硅饌層上分流散，漸成當世大陸、大洋之況.
分類:地質
十六字令
平. 仄仄平平仄仄平. 平平仄，平仄仄平平.
註：平乃平聲，仄乃仄聲，仄乃本仄亦可平，平乃本平亦可仄，粗字者，韻腳也.
閩越
秦王政二十五年，秦滅楚，其王廢為君長，以其地置閩中郡. 及秦末，諸侯皆叛，無諸、搖率越衆，歸鄱陽令吳芮. 項籍主命，弗王，是以不附楚而附漢. 漢高祖滅項籍，無諸與搖皆有功. 孝惠三年，立無諸為閩越王，以搖為東甌王.
孝景三年，吳王濞反，遣使至閩越、東甌招之. 閩越王郢弗肯從，獨東甌王從吳. 及吳王敗，東甌王殺吳王於丹徒. 吳王子子駒亡之閩越，怨東甌殺其父，常勸郢擊東甌. 建元三年，郢伐東甌，殺其王. 漢武帝遣兵救之，未至，閩越引兵而去. 東甌請舉國徙中國，乃悉舉衆來，處江淮之閒.
建元六年，郢擊南越. 武帝遣大行王恢出豫章，大農韓安國出會稽，皆為將軍. 兵未踰嶺，王弟餘善以鏦弑郢，獻首於恢. 武帝以餘善為東越王，以無諸孫繇君丑為越繇王，奉閩越祀. 至元鼎五年，南越反. 餘善請以卒八千從征南越，不許，令諸校屯豫章梅嶺待命. 樓船將軍楊仆以餘善圖謀不軌，請誅之，不許. 餘善聞之，遂反，刻「武帝」璽自立，入白沙、武林、梅嶺，殺漢三校尉.
元封元年，武帝遣橫海將軍韓說出句章，浮海從東方往；樓船將軍楊仆出武林；中尉王溫舒出梅嶺；越侯為戈船、下瀨將軍，出若邪、白沙；皆伐東越. 繇王居股弑餘善，以其衆降說. 武帝以東越狹多阻，閩越悍，數反覆，詔軍吏皆將其民徙處江淮閒. 東越遂亡.
閩越世系
亡於漢
視窗遠景
視窗遠景，作業系統也. 上承視窗體驗，下繼視窗七. 版號六點零. 以內核變易殊大，故立新版號.
是名始定於西元二〇〇五年七月廿二. 二〇〇七年正月卅日，始售.
是作業系統，承視窗體驗之風，又兼採諸新. 有控制用戶賬戶者，以控程序之權，持管理者符節者，秉權更易. 又有實動映闊之主題，擬玻璃之貌.
然微軟告天下云：自二〇一七年四月十一日，視窗遠景苟有所闕，不復彌縫. 遠景自是見棄矣.
合寢
合寢者，先撰今況於硬盤，後靜息待命. 可速還原，因有所複製，備於硬盤，故亦無不豫而斷電之虞.
昔者視窗之寢，雖有如上二類，然不可合用.
實動映闊
英語謂之AERO. 所需內存之闊，非往日可擬.
類
有六類之分. 簡版、家庭之簡版、家庭高級版、商業版、實業版、終極版.
按，自遠景起，諸版安裝程序皆合一，以符節之異定類之異.
周海嬰
周海嬰，本貫浙江紹興，民國十八年生於上海，魯迅庶子也，生母許氏.
蘭韋爾普爾古因吉爾戈格里惠爾恩德羅布爾蘭蒂西利奧戈戈戈赫
蘭韋爾普爾古因吉爾戈格里惠爾恩德羅布爾蘭蒂西利奧戈戈戈赫乃於英國威爾斯安格爾西島之一村.
周海嬰
魯迅元妻朱氏，固奉母命所取也，甚惡之，无所出. 及十六年，年且知命，乃迎許氏，而生海嬰.
蘭韋爾普爾古因吉爾戈格里惠爾恩德羅布爾蘭蒂西利奧戈戈戈赫
分類:威爾斯地方志
周海嬰
初，許氏臨盆，嘗有難. 魯迅以得子不易，乃盡力教之. 未料七歲失怙，以許氏撫育以長.
一九五二年，入北京大學，研無線電. 自言以時論頗褒魯迅，故同窗常側目，每見其趨玩物，輒指曰：「彼名門之後也，今且若是. 」故不敢稍懈學業. 學成，供職國家廣電總局，贈政協委員. 嘗屬文述魯迅生平.
二零一一年四月七日，卒，年八十三歲.
家屬
分類:紹興市列傳 分類:上海市列傳
師延
師延者，殷之樂工也. 自庖皇以來，其世遵此職. 至師延精述陰陽，曉明象緯，終莫測其為人. 世載遼絕，而或出或隱. 在軒轅之世，為司樂之官. 及乎殷時，總修三皇五帝之樂. 撫一弦之琴，則地祗皆昇. 吹玉律，則天神俱降. 當軒轅之時，已年數百歲，聽眾國樂聲，以審世代興亡之兆. 至夏末，抱樂器以奔殷.
及紂，淫於聲色，乃拘師延於陰宮之內，欲極刑戮. 師延既被囚縶，奏清商流徵調角之音. 司獄者以聞於紂，猶嫌曰：「此乃淳古遠樂，非余可聽悅也. 」猶不釋. 師延乃更奏迷魂淫魄之曲，以歡修夜之娛，乃得免炮烙之害. 聞周武王興師，乃越濮流而逝. 或云，其本死於水府. 故晉衛之人鐫石鑄金圖畫以象其形，立祠不絕矣.
引據
分類:先三代列傳
贛語維基百科
贛語維基百科，維基大典之贛語本也. 肇於戊子四月廿三日，屬維基媒體基金會. 以贛語書. 初，以傳統漢字書. 乙丑三月，啟繁簡互化器，亦解簡體少「嗰」之問也. 至辛卯冬月十四日，有文六千餘矣.
阿拉斯加州
阿拉斯加州者，美國西北之州也，處太平洋濱，不與美國他州相連. 其大冠美國之首. 處美國之至北，其人多稱美國他州曰「下四十八」. 其西接加國育空、不列顛哥倫比亞，望俄國楚克奇自治區. 其府朱諾也，其至大之邑乃安克雷奇.
紅白機
紅白機（日文：ファミリーコンピュータ），玩物也，任天堂所製，屬第三代. 肇於昭和五十八年. 其初，質以塑料，雜有紅白二色，因以為名. 爾後雖有更色，名不易矣.
其遊戲引人入勝，不勝枚舉，故聞名於世.
分類:日本電子遊戲
米澤市
米澤市屬日本山形縣也.
地理
東臨福島縣福島市，南至福島縣耶麻郡猪苗代町、同縣同郡北鹽原村、同縣喜多方市，西伴西置賜郡飯豐町，北接東置賜郡川西町、同郡高畠町.
沿革
明治廿二年，立市.
昭和廿八年，倂南置賜郡上長井村. 廿九年，倂南置賜郡：萬世村、廣幡村、六鄕村、鹽井村、三澤村、窪田村. 三十年，倂南置賜郡：山上村、南原村、東置賜郡上鄕村.
它典
分類:東北地方區劃‎
一
一者，元也，道之始也. 造分天地，化成萬物. 蓋亦數之始也，蓋亦物之極也. 其前接者為〇，後續者為二. 嘗可書弌，今可書壹.
康賽普西翁
康賽普西翁(IPA: [kon.sepˈsjon])（西班牙語：Concepción）者，智利比奧比奧大區治也. 於大康賽普西翁地方之心，亦為智利之工、農重鎮.
七分之廿二
七分之廿二，日本虛擬聲優團體也.
他典
分類:平成動畫 分類:平成音樂 分類:秋元康
長井市
長井市屬日本山形縣也.
前八三五年
合黃帝紀元一八六三年、檀君紀元一四九九年，歲次丙寅，肖虎.
長井市
地理
東臨南陽市，南至東置賜郡川西町、西置賜郡飯豐町、同郡小國町、東置賜郡高畠町，北接西村山郡朝日町、西置賜郡白鷹町.
前八三五年
卒
分類:前八三〇年代 分類:前九世紀
長井市
沿革
昭和廿九年，西置賜郡：長井町、長井村、西根村、平野村、伊佐澤村、豐田村合，而爲長井市.
它典
分類:東北地方區劃‎
崑曲
崑曲者，聲腔也. 源之崑山，唱以曲牌聯用，奏以曲笛三絃，白以中州官話.
明正德年前，南戲作者多無可考者，而辭亦鄙近，無定音律. 又其各囿於地域，同文而異腔者比比. 有魏良輔者，江西人，能諧音律，久滯太倉，交張野塘，以南北曲之不相洽，變弋陽海鹽二腔，混一而成，俾南曲收音純細，而使北曲轉無北氣，複變樂器，合笛管笙琴琵琶弦子於一堂，致調用水磨，拍牙冷板，號謂崑曲. 崑山梁辰魚，繼其踵作《浣紗》一劇，率用新調，一時文人優伶爭習，以是風靡南北. 崑曲於明清二朝，風氣所趨，自盛而衰也. 明嘉靖而至清康熙，崑曲之盛，殆非他腔之所能逮者，然迨花部起，風潮遂變，崑曲漸泯，及至民國，崑伶凋敝，幾近絕斷矣. 後共和國時，浙江崑劇團搬演《十五貫》，始又中興，繼而各地崑劇團連仍而立，傳習及今.
劇目
崑曲劇目甚多，計隆慶以來常搬演者，如明王世貞《鳴鳳記》，湯顯祖《牡丹亭》《紫釵記》《南柯記》《邯鄲記》，高濂《玉簪記》；清孔尚任《桃花扇》，洪昇《長生殿》等.
雅典
上古，雅典以城邦立國. 及西元前五世紀，經比雷埃夫斯港出海，海運大興，國勢日盛. 其時名士輩出，選賢與能，文教休明，藝術哲學俱盛，尤以柏拉圖學院、亞里斯多德學園名世. 其學乃播泰西，復為羅馬所崇，故有謂泰西文明始祖、民主本源也.
當世，希臘工商、海貿、政治、文化命脈，咸在此處，實其國重鎮. 故有云雅典為萬國都會、東南歐商貿重地；其港比雷埃夫斯客似雲來，甲於歐洲，次於舉世.
其城方三十九公里，口凡六十六萬有奇；計及其郭，則方四百一十二公里，口凡三百萬餘.
西元一八三四年，希臘新復凡二歲，定都於此. 歷建議會、國立書庫、大學、學院，俱聞名於世. 又立國立考古美術館、衛城博物館、基克拉迪藝術博物館、貝納基博物館、拜占庭及基督教博物館等，文藝鼎盛. 當代奧林匹克運動會，亦肇舉於此，時維一八九六年. 越百有八年，即二零零四年，復再舉辦.
渤海高王
大祚榮，渤海國王也，大姓，諱祚榮，本粟末靺鞨附高句麗者，高句麗既滅，祚榮隨父乞乞仲象居營州.
契丹叛武周，祚榮引眾遁去，武后命李楷固討之，為祚榮所敗. 祚榮遂率眾東保桂婁之地，自立為震國王. 唐中宗立，遣張行岌招慰之. 祚榮遣子入侍，唐玄宗冊其為渤海郡王. 開元七年祚榮卒，諡高王.
俱樂部之屋
俱樂部之屋乃美國通訊軟件，啓於二零二零年.
路易斯安那購地案
美國立國之初，僅有十三州，偏居北美東南. 二百年間，疆域大擴，凡五十州，軍營四布，雄霸寰輿. 此偉業之立，蓋奠基於伊始數十年也. 尤以路易斯安那購地一事為最，傾刻之間，國土大增逾倍，國力遂盛焉.
夫十八世紀中，法國嘗據泰半北美，後敗於英國，失新法蘭西、東路易斯安那，並與西班牙西路易斯安那. 迨拿破崙執國，復得西路州之地，而東部則早歸美國焉. 夫路州者，蓋盡有今南北達科他、內布拉斯加、愛我華、阿肯色、奧克拉荷馬等州，並有堪薩斯、明尼蘇達、蒙大拿、科羅拉多、懷俄明及路易斯安那之泰半焉，故法國復得斯地，美國如芒在背. 且密西西比河畔重鎮新奧良，亦入其手，美國之商貿，或有衰亡之危. 有見及此，傑氏使門羅使法國，商訂條約. 並授以四策，一曰但購新奧爾良；二曰兼購佛羅里達；三曰另購路州之河畔地，以建碼碩；四曰力求密西西比河航運之權. 然法人悉拒之，蓋於法人而言，或盡得路州，以為稱霸新大陸之先：或盡棄之，以求悉力戰英國於歐洲，無有他途. 由是反提盡售路州之議，傑氏旋允之，遂以千五百萬美元之價，易得斯地. 然憲法之內，總統莫有購地之權，國會未必許焉. 傑氏遂說以國利，言長久之益，參議院卒納其議. 美國之土，由是大增焉.
拜三
拜三，覺羅，一作拜山，清景祖弟包朗阿曾孫，清太祖之侄，隸滿洲鑲黃旗. 包朗阿之子孫先從太祖，太祖起兵之三年，攻哲陳部托漠河等五城，合兵戰於界凡，包朗阿諸孫札親、桑古里皆從.
拜山事太祖差後. 八旗定，隸滿洲鑲黃旗. 天命六年，從太祖伐明，攻瀋陽. 明將有自南來者，拜山逆戰，斬副將一，遂降其號禿尾狼者，驍勇，拜山殪諸陣. 明兵悉. 既克遼東，除遊擊. 天聰元年，從太宗伐明，攻錦州未下，移兵攻寧遠. 錦州兵潜出躡師後，拜山與牛彔額真巴希競起擊，戰而死. 太宗親臨其喪，酹酒哭之，賜人戶、畜產，贈三等副將. 子顧納岱，襲.
分類:清列傳
亞利桑那州
亞利桑那州者，美國西南之州也. 美國有四角落州，亞利桑那州居其一也. 臨墨西哥. 其府鳳凰城也，亦其至大之邑. 另有大邑土桑，優馬及旗桿市. 其境多國家公園、公園及紀念地，大峽谷國家公園乃至名者. 亦多有印地安保留區. 有學府亞利桑那州立大學.
分類:美國地方志
北海市
北海市，屬廣西，東界廣東. 南、北、西三面環海，潿洲、斜陽二島屬焉.
沿革
清康熙元年，始置北海鎮，屬廣東. 嘉慶以來，沿稱市，光緒二年《煙臺條約》辟為通商口岸，民國十五年置北海市行政籌備處，民國十八年重置北海鎮，屬合浦，一九五〇年，置北海市. 一九五一年元月改廣東省轄市，同年五月，委廣西治，一九五二年改屬廣西，一九五五年歸廣東，一九六五年，復屬廣西. 一九八四年，復開港.
政區
北海市置三區，曰：海城、銀海、鐵山港. 一縣附於市，曰合浦.
戴高樂
戴高樂，全名夏爾·安德列·約瑟夫·馬里·戴·高樂，高樂其姓，戴者法蘭西貴族之尊稱也. 里爾人，一八九〇年生. 身長二公尺，高額隆鼻|準. 其父為耶穌會學校教職，少與普法戰爭，有大志，高樂深得其風，性剛烈，有志行伍.
北海市
據
分類:廣西壯族自治區區劃
戴高樂
冠，學於聖西爾軍校，學成入阿臘斯第三十三步兵團，授上尉銜，與團長貝當過從密.
潮州的禾
的禾，亦謂潮州嗩吶，所以伴奏潮劇，聞乎潮樂也. 音色柔靜. 有「大吹」「小吹」二種，之二者，構造相同，使法不同.
戴高樂
一戰起，高樂隨部戰於比利時，一九一六年三月，傷重被俘，貝當以為已死，授予最高榮譽十字勳章. 迨至一九一八年，方脫囹圄. 未幾，又應募會戰俄國紅軍於波蘭.
潮州的禾
按潮汕方言，「的禾」亦謂辭世、物故.
戴高樂
一九三七年，晉上校，掌戰車團. 後二年，德師犯波蘭，二戰起.
一九四〇年，德機械化師，繞避馬其諾防線，突襲法西北，法軍倉促無以應，遂擢高樂準將銜，令組裝甲師以禦之，六月五日，法總理雷諾改組政府，授高樂為國防和陸軍部次長. 惜乎為時已晚，法軍潰.
當是時，高樂故上司貝當為副總理，與總司令魏剛等取投降之策，開門拱手延敵. 惟高樂欲堅守半壁，說內閣以遷中樞於法屬北非，以圖光復，乃自領使英，往說求援，返，見時勢不得控矣，乃自謀他策. 十七日，英將名斯皮爾斯者調停德法事畢，返國，高樂往機場餞行. 飛機且行，高樂遽隨急走，欲逮之，斯氏省，力挽之登機，事發倉促，隨扈皆錯愕不已，未能阻，高樂遂得全身赴英. 當夜，巴黎以不設防而陷，第三共和亡. 貝當以法北半奉德，降，自領法南，都維希，史稱維希法國.
次夜，高樂遂藉英國廣播公司對法宣言，其詞曰：「余，法軍准將戴高樂也. 今在倫敦宣言：吾國幾亡於敵手，全法士農商卒，豈可坐而待斃？若夫奮起禦敵，瞻余馬首可也，其必盡逐敵虜乃止. 」宣言一出，應者雲集，海外諸地咸附之.
十月，倚英國立帝國防務委員會，自任主席. 明年，改法蘭西民族委員會.
一九四三年，趨法屬北非首府阿爾及爾，會將軍吉羅，美國所資者也，合立法蘭西民族解放委員會，共攝之. 未幾，專委員會事.
次年六月，立臨時政府. 未幾，盟軍登陸諾曼第. 八月二十六日，德軍降，巴黎光復. 眾舉為共和國臨時政府主席，旋法蘭西第四共和立，任總理. 後二年，以政見不和，掛冠歸隱於科隆貝，潛心著書，靜觀世變.
一九五八年五月，法屬阿爾及爾內亂，軍人干政，內戰在即，時勢不得控. 眾方省高樂之言，多黨制果不利乎法國也，乃舉之為總理. 高樂遂奉命修憲，賦總統以實權，十二月，行新憲，世謂法蘭西第五共和，受舉任總統. 當是時，法軍久戰於阿爾及爾，不得脫，高樂遂付阿獨立事與眾議，七成贊之，阿遂獨立. 其軍中狂熱者，頗不忿，數謀刺之，俱未逞. 其後，高樂主法國政事十有餘年.
一九六六年，法得脫北約聯軍.
一九六九年，復以政事不暢辭，仍隱于科隆貝舊宅. 著述生平.
一九七〇年冬，動脈瘤破裂，驟逝，年八十一歲. 舉國大慟，往扶柩者數十萬眾. 遺願不受追勳，巴黎市政府乃改星形廣場為戴高樂廣場以旌之. 其後，國民每稱「將軍」而未言名姓者，其必言高樂，蓋仿拿破侖事也.
高樂為政，主獨立、脫美、限英、於共產主義則防容並舉，世稱戴高樂主義.
嗩吶
縮圖|嗩吶 嗩吶，本波斯樂器，後入中國. 上有二簧，氣震而聲. 狀若喇叭，音似雙簧管，故亦謂中國雙簧管. 東南諸省，亦有云鼓吹、的禾、啲打者. 元世，蒙人主事，友西域，嗩吶遂入中國.
昔之嗩吶，音亮，木製，若圓錐，上開八孔. 按孔橢圓形，用七孔律. 至上有銅管，嵌「哨子」，嗩吶之簧也；下有金屬口，曰「碗」. 今世為便合奏，乃革，加鍵、長管，即加鍵嗩吶 ，用補低音聲部不足.
嗩吶之曲，以《百鳥朝鳳》為最.
晉安區
晉安區在福州市. 其境與鼓樓、臺江、倉山相錯.
區劃
辖街道三、鎮四、鄉二： 分類:福州市區劃
赤羽〇
N0，日本歌姬團體也，立於平成廿二年五月. 其名出東京之赤羽（日語羅馬字AKABAN之簡）. 又預算〇圓，故為AKBN 0.
鏈
分類:平成音樂
渤海武王
大武藝，渤海國王也，大姓，諱武藝，祚榮之子也.
大斥土宇，東北諸夷畏服之，改年曰仁安. 會黑水靺鞨入朝於唐，武藝疑有所謀，遣弟門藝發兵擊黑水. 門藝諫阻，武藝不從，欲殺之. 門藝奔唐，武藝遣使朝貢，請殺門藝. 唐玄宗依違答之. 武藝恨不已，密遣使入東都洛陽行刺門藝，未死. 開元二十五年武藝卒，諡武王. 子欽茂嗣立.
尚之信
尚之信，平南王可喜子. 順治中，可喜遣入侍，世祖以可喜功多，令之信秩視公爵. 康熙十年，聖祖允可喜請，令之信佐軍事. 之信酗酒嗜殺，可喜老病，營別宅以居，號令自擅. 十二年，可喜用其客金光策，上疏請以二佐領歸老海城，而以之信襲爵留鎮.
光，浙江義烏人，佐可喜久，以捕佛山亂民江鵬翥功，授鴻臚寺卿銜. 屢以之信暴戾狀告可喜，為可喜謀，冀得見上自陳. 上以可喜疏下部議，令並移所部，遣尚書梁清標如廣東料理. 三桂反，命可喜仍留鎮，召清標還. 總兵劉進忠以潮州叛，可喜遣次子之孝率兵討之. 上授之孝平南大將軍，而命之信以討寇將軍銜協謀征剿. 鄭錦遣兵助進忠. 總兵祖澤清復以高州叛，孫延齡將馬雄引三桂將董重民、李廷棟、王弘勳等陷雷、廉二郡. 之孝退保惠州. 十五年春，可喜病益劇，之信代治事. 三桂招可喜籓下水師副將趙天元、總兵孫楷宗相繼叛，之信遂降三桂，遣兵守可喜籓府，戒毋白事，殺光以徇. 罷之孝兵，使侍可喜，可喜以憂憤卒. 三桂授之信招討大將軍、輔德公，旋進號輔德親王，而以重民為兩廣總督，駐肇慶. 謝厥扶者，以繒船數百附馬雄. 天元之叛，厥扶實誘之. 三桂亦授以將軍，使與重民水陸相援應，屢檄之信出兵. 之信賂以庫金十萬，乃不復相促迫. 之信旋遣使詣喇布軍，具疏請立功贖罪，上敕慰諭之. 十六年，之信复疏請敕趣喇布軍入廣東. 之信密嗾重民所部兵噪索餉，乘間擒重民，擊敗厥扶，走入海. 乃遣副都統尚之瑛迎師，疏言闔屬歸正，並請敘籓下總兵王國棟、長史李天植等襄贊功. 時方多故，而可喜有大勳，上優容之，命之信襲平南親王，國棟等復舊職. 之信使入貢，上諭曰：「昔爾先人在時，屢獻方物. 比年事變，信使弗通. 每念爾先人忠貞不二，為國忘家，朕甚愍焉！王克承先志，遣使遠來，朕見物輒念爾先人. 王其安輯粵東，以繼爾先人未盡之志. 貢獻細務，勞人費事，今當暫止. 」
之信與之孝不相能，以之孝嘗典兵，不欲其居廣州，疏請遣還京師. 之信殘暴猜忌，醉輒怒，執佩刀擊刺，又屢以鳴鏑射人. 楷宗叛复降，上貸其罪，之信杖殺之. 護衛張永祥為之信齎疏詣京師，上召見，授總兵. 之信故阻抑，复屢辱以鞭箠. 怒護衛張士選語忤，射之，殘其足，諸護衛皆不平. 國棟與副都統尚之璋、總兵甯天祚密謀圖之信. 巡撫金俊疏言：「之信兇殘暴虐，猶存異志. 臣察其左右俱義憤不平，因密約都統王國棟等共酌機宜，之信旦夕就擒. 乞敕議行誅，以為人臣懷二心者戒. 」國棟亦上疏自述與俊、之璋、天祚合謀圖之信，又代之信母舒氏、胡氏疏言：「之信怙惡不悛，有不臣之心. 恐禍延宗祀，乞上行誅. 」上諭趣之信出師.
之信既赴武宣，永祥、士選詣京師告變. 上遣侍郎宜昌阿以巡視海疆至潮州，諭將軍賚塔移師，並令總督金光祖、提督折爾肯、副都統金榜選、總兵班際盛傳詔逮之信. 之信與光祖、榜選、際盛等攻克武宣，之信入城. 光祖等屯城外，得國棟檄，合兵圍城，傳詔逮之信. 之信就逮，還廣州，上疏自辨. 上令削爵，逮詣京師. 籓下兵駐廣西，訛言師至雲南，即分置城守，眾情恟懼. 上命宜昌阿、賚塔宣敕慰諭. 七月，宜昌阿將以之信赴京師. 天植怒國棟發難，白之信母，與之信弟之節、之璜、之瑛召國棟議事，伏兵殺之. 賚塔率兵捕治，天植自服造謀，之信不與聞. 護衛田世雄言之信實使天植殺國棟. 獄上，上命賜之信死，之節、之璜、之瑛、天植皆斬. 舒氏、胡氏貸其罪，並毋籍沒. 世雄以不先發，坐杖流. 上复諭宜昌阿曰：「之信雖有罪，其妻子不可凌辱，當護還京師. 」又令察罷之信諸虐政. 所部十五佐領改隸漢軍，駐防廣州.
之信初叛，提督嚴自明附之. 自明，明參將，降，從總督孟喬芳徵撫陝、甘，又擊張獻忠，破桂王，有功，授三等阿思哈尼哈番. 之信遣攻南康，敗走南安，先之信降，授鑾儀使. 病死.
年少老成
Mr.Children，日本團體也，立於平成元年五月.
鏈
分類:平成音樂
月經
月經，亦名天癸、信水、月水、月信，女子生理之事. 諱云月事、例假. 蓋女子卵熟未孕，子宫内膜月剝，與血自陰道出也.
凡女子，年當豆蔻，發身，將有經血出，可五六日，謂曰「初潮」. 血出半月，卵復一熟. 其後，每廿八日復之，或因人而少異. 期月而發，故稱月經，有如潮信，亦稱「月經來潮」.
夫女子既生，卵有定數，每月一熟. 盡不復生，天癸竭也. 月經竭，名曰「絕經」，絕經即更年，不復妊矣.
天癸至，女子多焦慮. 間伴疼痛，是為痛經. 又信水不潔，故有衛生巾、棉、帶備之也.
他典
分類:醫學
遼德宗
天佑皇帝遼德宗諱大石，字重德，契丹人，西遼開國之君也.
陽曆
陽曆，曆也，又云太陽曆. 以太陽名，蓋曆傍陽而立. 中華古有之，後古六曆興，陽曆遂廢. 今傳乎彝曆.
古今
古今有陽曆之最早者，曰埃及. 其降，商殷始有四時曆、五行曆、十八月曆. 西域有十九月曆、儒略曆、格里曆云.
有事法制
日本有事法制，即其行軍禦敵所恃. 所謂有事，指他邦嘬兵侵攻.
阿斯塔納
阿斯塔納，哈薩克斯坦都也，在國北. 傍伊希姆水. 丁酉年口百萬六千餘 ，乃哈國次大之邑，次阿拉木圖.
史
西元一八三〇年，西伯利亞哥薩克自鄂木斯克來 ，立之，時名阿克莫利，乃堡障也. 越二年，晉以為鎮，易名曰阿克莫林斯克. 後八年，克涅薩熱汗舉事焚之， 事平而後復立. 西元一八六三年，晉以為郡治，旋阿克莫林斯克州立，復為州治.
二戰時，俄、白、烏諸工廠後退，阿克莫林斯克為其樞紐. 斯大林徙德意志人，亦多居於此.
西元一九五三年，赫魯曉夫興處女地運動，欲開發哈薩克北，以益穀食. 一九六一年易名曰切利諾格勒，以和其事. 西元一九九一年，蘇聯離析，遂名阿克莫拉. 阿克莫拉者，白塚之謂也，乃故名變化. 越五年，以為都，代阿拉木圖焉. 明年，易名曰阿斯塔納. 阿斯塔納者，京都之謂也. 二〇一九年三月二十日，總統努爾蘇丹納巴爾扎耶夫遽去職 ，繼總統托卡耶夫唱以易名. 後哈薩克斯坦議會許之，定憲法修正案，遂易曰努爾蘇丹. 二〇二二年，復名阿斯塔納.
人口
己卯年口二十八萬千，哈薩克人十之有三，余多俄羅斯人、烏克蘭人、德意志人. 甲午年口八十三萬五千百五十三，哈薩克人百之有六十三有半，俄人百之有二十三有十之八，烏人百之有二有十之九，韃靼人百之有一有十之七，德人百之有一有半. 丁酉年，口逾百萬.
食貨
努爾蘇丹商賈、工業、郵傳、通信、建築俱備，哈國國有企業咸設總部於此.
東區 (嘉義市)
文教
嘉義市東區之學校，大專院校者有三，各類高中者十二，國中有五，國小有十.
國立嘉義大學，大正八年首設臺灣總督府嘉義農林學校；復多所歷經，民國八十九年改為國立嘉義大學.
大同技術學院，民國五十二年大同商業專科學校開校，九十二年改制為技術學院.
崇仁醫護管理專科學校，民國六十年崇仁高級護理助產職業學校開校，九十四年改制為崇仁醫護管理專科學校.
國立嘉義高級中學，
國立嘉義高級商業職業學校，
國立嘉義高級工業職業學校，
國立嘉義高級家事職業學校，
國立華南高級商業職業學校，
嘉義市私立興華高級中學，
嘉義市私立仁義高級中學，
嘉義市私立嘉華高級中學，
嘉義市私立天主教輔仁高級中學，
嘉義市私立天主教宏仁女子高級中學，
嘉義市私立天主教立仁高級中學，
嘉義市私立東吳高級工業家事職業學校，
其他各級學校列如下. 嘉義市立嘉義國民中學、嘉義市立大業國民中學、嘉義市立北興國民中學、嘉義市立南興國民中學、嘉義市立蘭潭國民中學，以上五國民中學. 國立嘉義大學附設實驗國民小學、嘉義市蘭潭國民小學、嘉義市民族國民小學、嘉義市林森國民小學、嘉義市文雅國民小學、嘉義市宣信國民小學、嘉義市崇文國民小學、嘉義市嘉北國民小學、嘉義市精忠國民小學、嘉義市興安國民小學，以上十國民小學.
有事
有事，非常也. 蓋戰爭、事變、兵戎相接，此軍事之非常也. 又如食貨紊亂、天災人禍者，事體至大，亦謂有事.
至日本，如禍端橫生，歿者逾數百人；或接核能、生物、化學之兵器，而歿者逾數十人，皆云有事. 有事一詞，非律法所用，而軍間之謂也. 凡法制關乎國家之有事者，防衛省以便宜名之有事法制. 有事之名，曾不畫一，多言動用自衛隊之事.
分類:群
圓頂清真寺
圓頂清真寺，又稱奧瑪清真寺，在以色列耶路撒冷舊城聖殿山，屬回教. 其地本猶太希律王聖殿. 公元七十年，羅馬陷猶太，改建朱庇特神廟. 六九一年，哈里發馬立克改立此寺. 一零一五年，嘗毀，越八年，復修，迄今仍存. 回回建築存世者，以其最古.
肇建之時，仿東羅馬風，畫鑲於內；效左近聖母座堂，立八角地基. 及鄂圖曼治耶路撒冷，大易其貌. 當世，覆金箔再. 回回之間，有云其地為創世之地，亦傳穆罕默德夜行登宵，始於其中，遂為回回所景仰. 猶太之民，亦言亞伯拉罕獻祭其子於此，故亦重之.
呂宋島
呂宋島（他加祿語：Luzon），今菲律賓之最大島也，居菲律賓之北，其都馬尼拉亦於此. 處西瀕南中國海，東臨太平洋，北以巴士海峽介臺灣島.
圓頂清真寺
當世或云「耶路撒冷地標之最」，列於聯合國教科文組織世界遺產，同於相近之哭牆、聖墓教堂.
呂宋島
史
呂宋居南中國海中，去漳州甚近.
洪武五年正月，遣使偕瑣裡諸國來貢.
永樂三年十月遣官齎詔，撫諭其國. 八年與馮嘉施蘭入貢，自後久不至.
時佛郎機強，與呂宋互市，久之見其國弱可取，乃奉厚賄遺王，乞地如牛皮大，建屋以居. 王不虞其詐而許之，其人乃裂牛皮，聯屬至數千丈，圍呂宋地，乞如約. 王大駭，然業已許諾，無可奈何，遂聽之，而稍徵其稅如國法. 其人既得地，即營室築城，列火器，設守禦具，為窺伺計. 已，竟乘其無備，襲殺其王，逐其人民，而據其國，名仍呂宋，實佛郎機也.
貨殖
古早，閩人以其地近且饒富，商販者至數萬人，往往久居不返，至長子孫.
美國西部開發
美國立國之初，僅有北美東岸. 至十九世紀，總統傑佛遜併購法國路易斯安那殖民地，史稱「路易斯安那購地」. 自是以降，美國開疆之事，猶未止息. 國人屢向西進，漸次殖民. 然其地險隘，土著雜居. 而移民土著，屢有爭端，橫死者眾.
夫美國西部，荒蕪廣闊，人跡罕至. 時國力日增，本有之十三州，不足用焉，遂開發新土，拓荒西部. 然印第安人祖居斯地，白人西至，必與相爭. 而朝廷以白人主，遂輕印第安人之利，而重白人之益. 若佐治亞州，州府飭令切羅基族讓地，以供白人貧民為舍. 切羅基人誓死相爭，並上告州府，乃及聯邦最高法院，卒勝訴. 然總統傑克遜莫理，任白人肆意而為，國會並議定《印第安人移居法》，盡徙土著於密西西比河之西. 切羅基人無奈遵行，舉族西遷. 然路途險阻，死傷枕籍，亡者四有其一. 終歷千二百里，至奧克拉荷馬定居，而此艱辛絕倫之途，則得名曰「哭泣之路」焉.
長生殿
長生殿，傳奇也，清洪昇撰. 敷衍唐明皇與楊貴妃之故事. 初名沉香亭，後除李白，入李泌事，易名霓裳舞，終借明皇遊月宮，貴妃進蓬萊諸唐人傳說，專述二人情緣，乃更名長生殿. 是劇凡五十折，成於康熙二十七年.
胡志明
胡志明，越南共產革命家，本阮姓，名必成，自號秋翁，幼名生恭，越南乂安南檀縣人也. 成泰二年生，父生輝，一名生色，嘗中舉為貢生. 必成幼好學，學於順化，習漢文，並識南音及官話. 維新五年，年廿一，於法人樓船為役，遊歐美諸國數年，交遊廣闊. 啟定四年，歐戰畢，必成自號愛國，求諸國免越南之役，不果. 次年入共黨，為安南之先. 八年至俄京，赴共產國際會，後歸越謀革命. 時越南逐共黨，轉廣東，十年於廣州立同志會. 保大五年於香港組越共，次年獲捕，囚於中環域多利獄. 法人欲害之，問港府以引渡，必成假死以免. 八年釋之，往義大利. 後積癆疾，往俄國養之. 十三年返中原，為中共客，時值二戰. 十五年，日軍侵北越，必成至高平，為越盟主，易名胡志明. 十七年求援於廣西，甫及靖西，為國府囚之. 十七年九月釋之. 志明在囚，嘗作詩文百餘，後集為《獄中日記》.
日人入越，挾其王而制之，朝野日苦. 二十年八月，越盟起事於河內，尋據北越. 卅日，保大帝退位，奉國璽予越盟. 九月二日，志明登三殿廣場，佈獨立宣言，共和乃成，次年舉為總理，兼號主席為元首. 一九五一年，改共產黨為勞動黨，任書記兼主席. 先越南國屬法蘭西，越人起事，法人征之. 軍至南圻，立越南國，迎保大帝為總揆，號稱元首. 志明擁北軍，拜武元甲為將，與法軍戰，又使援於中共. 一九五四年法軍敗，和於日內華，越南遂二分. 志明於北行共產制，收田賦，抑民產，豪賈有異議輒殺之，民多南逃，南越日愈懼共黨. 一九五九年欲南征，將散兵出山道，游擊南軍，稱民族解放陣線. 越境多山難行，志明率軍開山道，尋至南圻，後世稱之胡志明山道.
分類:法屬印度支那列傳
戰災
方外事內戰，戡亂靖難之時，凡平民至於樓館，不涉戰爭，而被傷見損，如此事情，日人謂之戰災.
日本《保護國民法》名之武力攻擊災害. 其人每言戰災一辭，多指太平洋戰爭.
一八一二年戰爭
一八一二年戰爭，美英相攻也，戰於北美，互有勝負，卒以和議終.
十九世紀初，英法交惡，屢有相侵，美國堅守中立. 然英國咄咄逼人，國人卒無可忍. 公元一八一二年，國會允出兵加拿大，以圖先發制人，逐英人出北美. 然旋敗焉，反為英人所侵. 幸而海上之戰，陰得海盜襄助，屢挫英艦，頻奪商船，由是遂成均勢. 越明年，法帝拿破崙見擒，英人增兵北美，未幾，陷美京，隳之，然其海戰之劣勢，未能逆焉. 而戰事日久，兩敗俱傷，遂議和. 八月，《根特條約》立，兩國收兵，疆域一如戰前，政策亦同. 然其時通報甚慢，新奧爾良之英師，未知和約，猶強攻城，大敗. 而新英格蘭之美師，則誠惶誠恐，懼聯邦之崩，士氣低落. 幸而明年之初，和約之報，終抵本國，民心乃定. 而自是以降，美英二國，未嘗戰焉.
據
分類:美國紀事 分類:英國紀事 分類:法國紀事
泰定帝
泰定帝諱也孫帖木兒，世祖曾孫，太子真金孫，晉王甘麻剌長子也. 母普顏怯里迷失，出弘吉剌氏.
初嗣為晉王，鎮北邊，鐵失等弑英宗，遂迎立於龍居河，尋誅鐵失等. 召圖帖睦爾於瓊州. 帝在位但守成法以行. 世稱治平. 致和元年，居上都. 七月，帝崩，九月，太子阿剌吉八即位，改元天順，即元天順帝.
元人以武宗之裔為正統，故泰定、天順無廟號、諡號，以年號稱之而已.
遼太宗
遼太宗孝武惠文皇帝諱德光，遼之君也，字德謹.
紀
遼太祖天贊元年，德光爲天下兵馬大元帥，東征西討，戰功卓著. 天顯元年，遼太祖崩，述律后稱製，太宗乃總攬朝政. 明年即皇帝位. 天顯六年，其兄東丹王耶律倍南走後唐，太宗一統北地.
天顯十一年，親帥契丹兵五萬南伐，助石敬瑭擊後唐. 後唐既敗，冊敬瑭爲後晉帝，得敬瑭所允幽雲十六州. 因漢人俗，置南面官治之，升幽州爲南京，雲州爲西京.
會同五年，後晉出帝即位，拒臣契丹. 遼太宗乃舉兵南伐. 十年，克汴梁，改號「大遼」，改元大同，升鎮中爲中京，備法駕入汴，受百官賀. 遼兵好屠略，中原漢人多不從，數爲反，乃引軍北還. 太宗不習中原水土，得熱疾，四月二十二日崩. 遼人恐其屍腐，乃剖其腹，置鹽其中，醃之以歸，時人謂之「帝羓」.
勝利六人組
V6，日本樂隊也，立於平成七年十一月一日. 華圈譯言「勝利六人組」. 字母V之意為「排球」、「勝利」、「視覺」、「格鬥」、「老將」.
鏈
分類:平成音樂
楊維楨
楊維楨，字廉夫，號鐵崖，元山陰人也. 元貞二年誕. 父宏，母李氏. 楨擅古樂府詩，時與永嘉李孝光、茅山張羽、錫山倪瓚、崑山顧瑛為詩文友，碧桃叟釋臻、知歸叟釋現、清容叟釋信為方外友. 延祐以降，文人蹤虞、楊、范、揭四大家，楊即維楨也. 至正中，楨爲文壇之雄. 弟子有袁海叟、楊眉菴輩. 維楨少時，其父使讀書於鐵崖山高閣五載，去梯以絕欲. 因號鐵崖. 泰定四年丁卯，中進士，署天台尹，改錢清場鹽司令. 楨在官牾眾意，十年不遷. 元亂，隱居富春山，復徙錢塘. 豪傑張士誠據江左，累招之，不赴. 因遣弟士信訪楨，維楨乃撰五論與之，士誠卒不能用其言. 未幾，楨徙松江. 與華亭陸居仁、錢塘錢惟善唱和，時人以爲仙. 明興，太祖皇帝遣使詣楨，楨初謝，再促，楨因請具安車入京，太祖許之. 楨留京百有十一日，纂禮樂書. 少成，即乞骸骨，帝俾安車送還. 宋濂贈之詩云：「不受君王五色詔，白衣宣至白衣還」楨抵家卒，壽七十五.
酒田市
酒田市屬日本山形縣也.
地理
西臨日本海. 北伴飽海郡遊佐町、秋田縣由利本莊市，東接最上郡眞室川町、同郡鮭川村、同郡戶澤村，南靠東田川郡庄內町、同郡三川町、鶴岡市.
沿革
昭和八年，飽海郡酒田町爲酒田市. 十六年，倂飽海郡：西平田村之一部、西荒瀨村之一部. 廿五年，倂飽海郡飛島村. 廿九年，倂飽海郡：西荒瀨村、東平田村、北平田村、中平田村、上田村、本楯村、南遊佐村、東田川郡：新堀村、廣野村、西田川郡袖浦村.
平成十七年，酒田市、飽海郡：八幡町、松山町、平田町合，爲酒田市.
它典
分類:東北地方區劃‎
伯夷 (商)
伯夷，孤竹君之子也. 與叔齊同父. 父欲立叔齊，及父卒，叔齊讓伯夷. 伯夷曰：「父命也. 」遂逃去. 叔齊亦不肯立而逃之. 國人立其中子. 於是伯夷、叔齊聞西伯昌善養老，盍往歸焉. 及至，西伯卒，武王載木主，號為文王，東伐紂. 伯夷、叔齊叩馬而諫曰：「父死不葬，爰及干戈，可謂孝乎？以臣弒君，可謂仁乎？」左右欲兵之. 太公曰：「此義人也. 」扶而去之. 武王已平殷亂，天下宗周，而伯夷、叔齊恥之，義不食周粟，隱於首陽山，采薇而食之. 及餓且死，作歌. 其辭曰：「登彼西山兮，采其薇矣. 以暴易暴兮，不知其非矣. 神農、虞、夏忽焉沒兮，我安適歸矣？于嗟徂兮，命之衰矣！」遂餓死於首陽山.
引據
分類:夏商列傳
幸加
KOH+，日本樂隊也，立於平成十九年. 歌姬柴咲幸與男樂伶福山雅治與之. 其名之KO，「柴咲幸」中「幸」之日語羅馬字也，而加號「+」為福山氏.
分類:平成音樂
加利福尼亞州
加利福尼亞州者，美國西太平洋海岸之州也. 別號「金州」. 其轄列美國三，口至眾. 其地理、物產、人口、民俗咸繁雜多樣. 其府薩克拉門托也，至大之邑乃洛杉磯.
分類:美國地方志
愛似隨心鳥
Habanera, L'amour est un oiseau rebelle之俗名. 喬治·比才所作詠歎調也. 爲卡門之一部. 於第五幕第一場以次女高音歌之. 原曲爲西班牙塞巴斯蒂安·伊拉迪爾之所譜. 比才蓋取而用之耳. 時以爲民歌，人告以實情，比氏乃著伊拉迪之名於其劇上，詞以法蘭西語. 其詞甚麗，言情之跌宕. 譬若野鳥之飛，來去無蹤.
分類:法國歌曲
阿肯色州
阿肯色州者，美國南之一州也. 處密西西比河下游，北接密蘇里州，西臨俄克拉荷馬州，南臨路易斯安那州，西南與德克薩斯州相接. 其府小石城也.
史
其州之名出印第安語之源，本為印第安人住居地. 及十六世紀，以西巴尼亞人赫爾南多·德·索托（Hernando de Soto）至此，遂名之.
一八三六年六月十五日，入美國聯邦. 是時，本州農家多蓄養黑奴，以種棉花為業，食貨滯敝，歧視甚重.
一八六一年五月六日，南北大戰，本州同南方諸州互盟，組「美利堅聯盟國」. 一八六八年六月，及戰終，復歸美國.
美國初立事端
公元一七八一年三月，美國《邦聯法案》立，國體大定. 諸州共推國會，等言國事. 然各州軍政之事，咸可自決，國會無權過問. 如是幹弱枝彊，遂致巨害.
西北法令
時西北五大湖畔，地尚荒蕪，渺無人煙. 美國聞之，人棄我取，不數年，盡得其地. 公元一七八七年，西北建制，招墾殖民，禁蓄奴隸. 今之俄亥俄、威斯康辛、印第安那、伊利諾、密西根諸州，咸為其屬焉.
枝彊之害
唐末諸鎮割據，乃致五代亂世，迨宋太祖踐祚，杯酒釋兵權，強幹弱枝，禍亂方息. 時美國之況，有類乎此，諸州自定法令，邦聯莫之能管. 無何，各州漠視英國商人之求，寬待欠債之民，致美英交惡，邦聯欲正無從. 又，諸州之中，有護貧民，免於納地獻財於富人者，然非舉國頒行，不平遂生. 麻省之民，貧者不鮮，卻無斯法，民怨日增. 俄而老兵夏伊士起，率眾二千五百，廢州議會、法院，大赧貧民債務. 後亂事雖平，然枝彊之害，至此盡顯，變革之議遂生.
華盛頓之前
華盛頓之為首任總統，童蒙皆知，然果真乎？蓋美國立國之初，行邦聯制，元首為大陸會議議長，而非總統. 迨公元一七八七年，新憲定，聯邦立，華盛頓方為總統. 先是邦聯之時，則未嘗任議長之職耳. 而此十五年間，任議長者，凡十四人，咸無所聞，故不贅焉.
大陸會議
亂事既生，弗可延而不決，故諸州代表，除羅德島外，咸會於費城，共商國是. 與者悉欲棄舊立新，以彊聯邦，並重各州，幹枝兼顧. 時草案有二，一云重定國會，按口而分，大州議席，由是遠超小者；另云重聯邦可矣，國會之席，仍從舊法，諸州均等. 斯二案也，爭議不息，殆終會議. 竟相妥協，行兩院制，眾議院按口而分，參議院州各二席.
龔自珍
龔鞏祚，原名自珍，字璱人，清仁和人. 父麗正，進士，官蘇松兵備道，為段玉裁婿，能傳其學. 鞏祚十二歲，玉裁授以《說文》部目. 鞏祚才氣橫越，其舉動不依恆格，時近俶詭，而說經必原本字訓，由始教也. 初由舉人援例為中書. 道光時成進士，歸本班. 洊擢宗人府主事，改禮部. 謁告歸，遂不出. 官中書時​​，上書總裁論西北塞外部落源流、山川形勢，訂一統誌之疏漏，凡五千言. 後復上書論禮部四司政體宜沿革者，亦三千言. 其文字驁桀，出入諸子百家，自成學派. 所至必驚眾，名聲藉藉，顧仕宦不達. 年五十，卒於丹陽書院. 著有《尚書序大義》《大誓答問》《尚書馬氏家法》《左氏春秋服杜補義》《左氏決疣》《春秋決事比》《定菴詩文集》.
美國初立事端
大陸會議
而舉總統、算奴隸二事，亦嘗議耳. 蓋議長之職，無足輕重，有名無實，若欲彊幹，則必先立總統，總理國事. 卒立選舉團制，假代表之手，普選元首. 至若奴隸之議，在乎計口，夫奴，人耶？物耶？蓋當下必以為人，並以蓄奴為恥. 然三百年前，權貴之思，以己為重，縱求民主，亦不至奴，悲夫. 歷經爭辯，卒以為人之五三，並禁相易焉. 公元一七八八年，新憲竟成，行於全國.
正反雙方
新憲未立之時，正反爭議甚矣. 正者以新憲能安邦興國，屢書策議，力促其事，並以哈密爾敦、傑伊、麥迪遜為首；反者若亨利之輩，則以聯邦體制，漠視民權，有若王政，恐他日不能制，而非議之. 然聯邦之於邦聯，更能富國安民，遂得百姓之心，竟成. 而為息慮，國會尋立《人權法》，以限中央之權，保平民之利，由是爭議不復.
聯邦黨與民黨
公元一七八八年，輿舉華盛頓為總統，紛爭初息. 然在朝者尚二分，財政部長哈密爾敦力主重聯邦，立央行，州債入國，以得他國之信，以益乎交市. 而國務卿傑弗遜，大異其趣，言自給自足，不交市外國；聯邦互信於諸州，非至必要，莫之預焉. 二人爭論日久，各立黨派，哈氏者，聯邦黨也；傑氏者，民黨也. 然黨爭之禍國，歷世如是，華盛頓權衡輕重，以為哈氏之見稍善，而國會亦同之，遂擇之而從，傑氏因而去職.
法國大革命
公元一七八九年，法王路易十六，荒淫無度既久，國人恨之也極，遂群而起義. 未幾，廢王政，立共和. 美國人聞之，多欣善，蓋因法國之新政，同乎己國焉. 然革命未已，極權復歸，以共和之名，行獨裁之實，王公貴族、異見之士，棄市者眾，國計遂亂. 時聯邦黨以為，法國已失於暴政，莫可續盟；而民黨異之，以為盟約不可輕廢. 華盛頓慮及美國之況，深知無力爭戰於歐州諸國，為保美國之全，遂同聯邦黨之見，敗舊盟，主中立. 方是時，法使猶募兵美國，華氏大怒，逐之. 而英人亦如是，華氏遂使傑伊使英國，立《傑伊條約》，令英兵退回本國，然未有止募兵事. 由是舉國大震，爭議不絕. 而黨爭則更烈，蓋聯邦黨同之，而民黨非之耳.
夫《傑伊條約》之立，復友美英，由是驚乎西班牙. 蓋西班牙者，英國世仇也，交戰連年. 美英合璧，則莫之能禦. 為防盡失北美之地，西國先發言和，公元一七九五年，立《平克尼條約》. 許北佛羅里達、東密西西比之地與美國，並允互市於新奧爾良，浮舟於密西西比河，以保新奧爾良、路易斯安那之全. 然而，法人則怒不可遏，以為美人敗盟投敵，忘恩負義. 由是陰遣舟艦，襲取美國商船，以為報復.
聯邦黨掌政與美法殆戰
華盛頓之任總統，凡二屆，共八年. 爾後堅退，由是兩黨相爭其位. 時美國之總統，乃代表票最多者所當，而副總統則為次席所有，是故二人未必同黨. 果亦如是，聯邦黨人亞當斯任總統，而民黨之傑弗遜副之. 然副總統無實權，故傑氏雖居廟堂之高，亦無用焉.
亞氏既當國，貫徹其黨所宗，益重朝廷而輕地方. 尋使使法國，以定和議. 法人拒之，莫允詣焉. 方是時，有諜三人，言求覲之道，在乎疏通，獻金於外交大臣塔列朗，事即可成. 美使拒之，並述於國人，國人聞而大怒，咸病法國，由是兩國對恃，凡兩年. 卒無陸戰，並廢舊約而立新，自是兩國互不干涉，不復為盟.
先是殆戰之時，朝廷乘機立法，以治僑平叛為名，鎮壓異己為實. 幸而兩黨之人，尚屬理性，先國家之急而後私讎，《治僑平叛法》雖立，鮮用矣哉.
蒙哥
蒙哥，蒙古大汗，睿宗長子，母唆魯禾帖尼.
藏文維基大典
藏文維基大典者，維基大典之藏文版也. 至戊子年正月初三，已有二百三十四文矣.
蒙哥
征伐有功，元定宗崩，久未有君. 一二五一年，諸王拔都等立之. 命忽必烈總治漠南，與兀良合台平大理國，下吐蕃，用旭烈兀平天方哈里發國，留鎮桃里寺. 自將分三道侵宋，入蜀，崩於釣魚山. 年五十二年，在位九年，諡號桓肅皇帝，廟號憲宗.
真愛白黑配
《真愛白黑配》，臺灣電視劇也，胡宇威、陳庭妮、陶嫚曼、李運慶、薛仕凌、瑤涵沂主演.
分類:華人電視劇
護士
就學受訓，考試合格，執照在握，病弱是護，此若人之儔，謂之護士.
辨名
朝鮮謂之看護師. 至日本，曾以形相分，別云看護師、看護婦，而後壹謂看護師. 越南稱醫佐. 分類:醫學
汝嘗就大學乎？
《汝嘗就大學乎？》，臺灣電視劇也，安心亞、禾浩辰、邵翔、吳品潔、邱宇辰主演.
分類:華人電視劇
鶴岡市
鶴岡市屬日本山形縣也.
地理
西臨日本海. 北伴酒田市、東田川郡三川町、同郡庄內町，東接西村山郡西川町，南靠新潟縣村上市.
沿革
大正十三年，西田川郡鶴岡町爲鶴岡市.
昭和三十年，倂東田川郡：黃金村、齋村、西田川郡：湯田川村、大泉村、榮村、京田村、田川村、上鄕村、豐浦村、加茂町. 卅八年，倂西田川郡大山町.
卅八年，鶴岡市、東田川郡：藤島町、羽黑町、櫛引町、朝日村、西田川郡溫海町合，而爲鶴岡市. 而西田川郡廢.
它典
分類:東北地方區劃‎
韋敻
逍遙公韋敻，字敬遠. 京兆杜陵人，京兆韋氏東眷逍遙公房之祖也. 父旭. 幽州刺史. 敻性簡約，澹於名利. 弱冠，辟雍州從事. 旋去職. 朝廷凡十辟，敻皆不應. 宇文泰聞而慕之，備禮辟敻，卒不能屈. 敻居自宅，足不出戶. 周明帝與敻尺素往來，帝甚悅，敕日給河東酒一斗. 及南朝周弘正來使，與敻相惜. 周武帝命敻論儒釋道三教優劣，敻作《三教序》答之. 敻少時多著作，及老而削之. 其文傳世者鮮. 嘗戒其諸子，命薄葬. 宣政元年二月，卒於家，年七十七. 初，敻子瓘卒於任，家人咸泣之，敻獨不然，謂「死生命也，去來常事，亦何足悲！」. 其通達若此.
六花之森
六花之森，庭園也，在日本北海道河西郡中札內村. 六花亭社贊金而造之. 工場、美術館、博物館商舖、食肆咸在焉.
初，六花亭社作猷，欲設新工廠，而一新左右. 於是委任大林組，建工廠，設風景，以為六花之森，縈帶三番川，綿延十公頃. 又設池以理水，貯納雨|天雨，濕地環之而復甦，孤木當岸，草花叢生. 平成十九年，始為迎客.
引據
分類:建築
太空船
太空船，飛行之器也，所以離大氣，而航於宇宙者. 因天體力學，而作規行，異乎諸逸星. 軌道之運，皆可受制然後易. 及其壽且盡，返還地球.
太空船需有所載配，以竟其任. 姑舉之：載運器、航天測控系統、數據廣集系統，諸如此類.
倘需荷人，更增器械，維生相佩也.
分類:天文
賽圖拉哨所
賽圖拉者，哨所也，昔在中國南疆邊陲. 去皮山縣城八百四十八里，去賽圖拉鎮三十里，海拔三千八百米. 古絲綢之路南路所經. 至此尚為墟聚，往後則人煙不復也. 南達印度列城，北通南疆腹地. 曏為英國殖民者所深圖. 後置哨所.
賽圖拉，維吾爾語也，意為殉道者.
沿革
民國十七年，賽圖拉設治局建邊卡隊，擴員至百，並巡防至康西瓦以遠. 築堡於卡拉. 按，設治局，民國二級行政區也，隸于省政府. 初建于清季，凡某地將立新衙，先由有司豫設此局以籌備之. 所謂有司，或總督署，或巡撫署，或省政府. 其長為設治委員，品同清時知縣、北洋時縣知事、國民黨政府時縣長.
二十二年至二十六年間，守軍加至兩百人.
二十六年十月至三十一年，盛世才據新疆，邊卡軍凡一團，下轄騎兵連三. 於賽圖拉卡、康西瓦卡、蘇蓋提卡及哈拉賽卡各駐一排設防，緣邊巡邏. 並陰設倉廩於明立克下、阿吉欄杆、阿克塞欽、林濟塘四處. 其防線之長也，軍吏甫下車，將往巡邊，庶幾半年. 及復賽圖拉哨所，逾半年，則返葉城休整. 據傳時哨所內僅煤油燈一盞，素所食者惟玉米饘耳，且亦間或不得也. 天大寒，則取牛矢焚之，相擁於前. 雖不足暖，而不復增其寒. 如是，斯三地駐軍，荷八百里守邊之重任，直至於共和國.
三十四年八月，中國共產黨舉事，內戰起. 越明年，則無人至賽圖拉哨所行易防事.
閩侯縣
閩侯縣在福州市. 居閩江下游.
賽圖拉哨所
沿革
一九五零年三月，內戰既竟，中國人民解放軍第一軍一兵團二軍五師十五團特務連奉命進駐賽圖拉哨所. 時所內尚餘國軍駐兵有一班之數，未見生人四載已. 見則喟然嘆曰：「終來易矣！」又視來人之所衣曰：「噫，如何復易服哉. 」聞者望眾士之襤褸，無不泫然而泣下.
閩侯縣
史
漢立冶縣，屬會稽郡東部都尉. 值東漢，東部都尉留候官一介，鎮守此地，故名候官、東候官. 候官，军候也，建安間，稱侯官縣，西晉析侯官置原豐、温麻二縣. 南朝梁天監間，侯官、原豐二地併，爲東侯官. 隋改东侯官为原丰县，后更名闽县. 唐析閩縣，置侯官、長、福寧、新寧、温麻五縣. 後侯官併入閩縣. 武周长安二年，析閩縣西十二鄉，復置侯官縣. 西元一九一三年三月，閩、侯官二縣，合為閩侯縣. 三三年年，析為閩縣、侯官縣. 四四年，改名林森縣. 越二歲，劃縣城而設福州市. 一九五〇年年四月，復名閩侯縣.
賽圖拉哨所
沿革
中共建政以來，以格致學及民群演進之情況見置，今止存遺跡. 其下轄各哨或復設，或並廢也.
閩侯縣
區劃
辖街道一，鎮八、鄉六： 案：二〇〇四年，撤閩江鄉，原轄區併入尚干、祥謙等鎮.
引據
分類:福州市區劃
賽圖拉哨所
形貌
遺跡類如四合院，南面為河，西面為陸，下臨石灘，高之十數米. 院內之地，足容人蹴鞠，有諸馬樁殘存. 去營不遠有哨樓，六邊形狀，方可六十尺許. 勢絕險，環堵銃眼密佈，以擊來犯. 對岸嘗有國軍乾屍冰封，面為野禽啄食成洞. 為解放軍所見，遂渡河安葬之. 出遺跡近百米處，有大小墳丘無數，其中約有三十處較顯. 蓋自左文襄公治哨近百年來，清卒國軍之所歿者，盡葬於茲也.
恩德培行動
250px|縮圖|行動結束後，以色列突擊隊從薩耶特（Sayeret Matkal） 恩德培行動，蓋以色列軍奇襲以救質之事也. 恩德培者，烏干達機場也.
夫巴勒斯坦與以色列，素有世仇，軍民紛爭日久. 當是時，有巴勒斯坦人五十餘，以欲行恐怖事，為以色列、德、法等所囚. 巴勒斯坦解放組織謀救之.
一九七六年六月二十七日，法國航空一三九號航班自希臘雅典欲返巴黎，其客多猶太人. 巴解遂欲謀以為質，乃遣其屬徒八，並德國赤軍旅卒二，以德人威爾弗雷德•博澤為酋，賃其座，潛於客中.
午時六刻，飛機甫飛，遽劫之，機組不豫，乃從其令，遂改降利比亞班加西，並央補給油料. 其間，一女以身懷六甲見釋，事遂發. 及夜，竟又挾機倉促去，斷其補油管. 翌日寅初，複降於烏干達恩德培國際機場，所以及此者，蓋得烏干達總統阿明陰助也.
大光顯
渤海王世子大光顯，渤海王大諲譔子也. 天成元年，遼|契丹滅渤海. 光顯時在鴨綠府，聞其國亡，乃引其眾數萬奔高麗國. 高麗王建置之白州. 賜名曰王繼. 其後人在今韓國云. 有兄弟大元鈞、大和鈞二人. 高麗顯宗時，有大道秀者，光顯子也. 封永順君，其後改姓太，是為永順太氏.
恩德培行動
飛機既降，匪囚眾客於舊航站樓內，初得二百四十八人，旋釋非猶太人. 中有一法國修女，奉行慈愛，言可以己為質，而請釋他者一，匪弗許，驅離之. 又欲釋機組，機長蜜雪兒•巴科曰：「送眾安返，蓋機長之天職也，今逢難見棄，非丈夫所為，吾不取也！」，其機組眾人亦附言贊之. 匪遂囚機長並猶太客百又五人. 而後宣言於世，曰：「期以日，以法德三國當釋某者等五十三人，時至未釋，盡殺所質！」
以色列國防軍故參謀長哈伊姆•巴列夫與阿明嘗有私交，數為斡旋，未果，乃陽作和談，采延宕之策，陰劃遣精兵救之，號曰「大力神計劃」.
以色列軍因先詢所釋人質，周知劫匪內情，複遣特工，佯作灑掃者，入機場，私匿攝像機，盡錄樓內匪兵分佈. 又事發航站樓為本國索耐而博內公司所造，得圖紙，更考美國所供衛星地圖，盡得其詳. 乃於軍營內仿建其樓以供擘劃，其間道路屋宇、甚或樓梯門坎，分毫不差. 恐事不密，乃留其瓦工曰：「左右無事，軍營內率皆我國精兵，爾儕難得一見，但在營內盤桓數日無妨. 」
夫以色列，去烏干達凡四千公里有奇，又中間非洲諸國，率多與以色列為敵者，欲遣兵奔襲，誠非易事，七月三日晨，總理拉賓征令下，蓋事至此，不得不發也.
是日午後，遣卒百余，以營長內塔尼亞胡上校為長，分乘運輸機四征之. 恐為敵國炮火所傷，盡閉其無線電，禦機者止以目力飛行，後機見前機尾，臨紅海，更低飛近海面以避雷達. 夜，潛降於恩德培，竟未為地面控制塔臺所察.
既臨，偽飾烏總統座駕載卒臨囚所，執希伯萊語厲聲曰：「仆地！仆地！」眾質如其言，而匪不省，錯愕相顧，則以軍所睹，立者皆敵也，立時斃之，眾匪及烏軍無以應，事遂偕矣. 質者亡其三，餘具隨軍返，取道鄰國肯尼亞以歸.
烏國不懌，言以色列見伐，師出無名，訴諸聯合國. 以烏國陰資悍匪，世所不容，弗納.
是役也，斃匪七，複斃協匪之烏軍四十有五，而耗時未足半時辰耳，惟少校內氏為烏軍所傷，未幾而殉. 別有人質名布洛赫者，以病入院，事後為阿敏殺以洩憤，本不為世所知，後十年，阿明失其國，事乃敗.
申不害
申不害者，京人也，故鄭之賤臣. 學術以干韓昭侯，昭侯用為相. 內修政教，外應諸侯，十五年. 終申子之身，國治兵彊，無侵韓者. 申子之學本於黃老而主刑名. 著書二篇，號曰《申子》.
引據
分類:周列傳
顧納岱
顧納岱，覺羅拜山長子，明萬曆三十八年生. 天聰八年，襲世職三等梅勒章京. 崇德三年，率本甲喇兵於山海關敗明軍三千餘人，至豐潤縣，又至山東克博平縣. 四年，加世職為一等梅勒章京. 順治元年，從睿親王多爾袞入山海關，破李自成農民軍. 二年敘功，加半個前程. 十月定河南，又於潼關破流賊功. 是年從貝勒博洛征浙江，至平湖獲戰船二十五艘；至嘉興府破賊三千餘人，獲戰船三十三艘；又於蕪湖收船三十一艘. 三年敘，加三等昂邦章京. 旋從豫親王多鐸征蘇尼特功. 五年從討江西叛鎮金聲桓，於攻南昌時中炮死，贈世職為一等精奇尼哈番.
分類:清列傳
晏嬰
晏平仲嬰者，萊之夷維人也. 事齊靈公、莊公、景公，以節儉力行重於齊. 既相齊，食不重肉，妾不衣帛. 其在朝，君語及之，即危言；語不及之，即危行. 國有道，即順命；無道，即衡命. 以此三世顯名於諸侯.
越石父賢，在縲紲中. 晏子出，遭之涂，解左驂贖之，載歸. 弗謝，入閨. 久之，越石父請絕. 晏子懼然，攝衣冠謝曰：「嬰雖不仁，免子於緦何子求絕之速也？」石父曰：「不然. 吾聞君子詘於不知己而信於知己者. 方吾在縲紲中，彼不知我也. 夫子既已感寤而贖我，是知己；知己而無禮，固不如在縲紲之中. 」晏子於是延入為上客.
晏子為齊相，出，其御之妻從門閒而闚其夫. 其夫為相御，擁大蓋，策駟馬，意氣揚揚甚自得也. 既而歸，其妻請去. 夫問其故. 妻曰：「晏子長不滿六尺，身相齊國，名顯諸侯. 今者妾觀其出，志念深矣，常有以自下者. 今子長八尺，乃為人仆御，然子之意自以為足，妾是以求去也. 」其後夫自抑損. 晏子怪而問之，御以實對. 晏子薦以為大夫.
引據
分類:周列傳
孔曆
孔曆，即孔子紀年，以孔子降生之年為紀元者也. 梁啟超云：「於無一完備之中，惟以孔子紀年之一法，為最合於中國，孔子為泰東教主，中國第一之人物，此全國之所公認也. 而中國史之繁密而可紀者，皆在於孔子以後，故援耶教、回教之例，以孔子為紀，似可為至當不易之公典. 司馬遷作《史記》，既頻用之，但皆云孔子卒後若干年，是亦與耶穌教會初以耶穌死年為紀，不謀而合. 今法其生不法其死，定以孔子生年為紀，此吾黨之微意也. 」
世以孔子生西元前五百五十一年，故孔曆之年以西元紀年加五百五十一年為計. 如西元2023歲，孔曆之也.
其式，按《清議報》作「孔子幾何年」，今人或作「孔曆某某年」.
張希才
有框|右|張希才 張希才，民國元年生，安徽霍邱縣人. 二十年，從中國工農紅軍，事共青團，俄入中國共產黨. 西元一九五五年，授少將. 第四屆人大代表. 歷任華北軍區炮兵政治部主任、華東軍區防空軍政治部主任、南京軍區炮兵副政委、後勤部副政委、顧問. 一九八六年卒.
孔曆
分類:紀年
張希才
分類:安徽省列傳
公曆九月十日
九月十日者，公曆之二百五十三日（閏年二百五十四日）也，距歲暮餘一百一十二日.
法意
縮圖|右|《法意》原本 法意，政治典籍也. 法蘭西男爵孟德斯鳩著. 蓋近世泰西立法之基. 及一九〇九年，嚴復譯之，是為《法意》.
孟德斯鳩以為，法者，以其最大之意而言之，惟物德所生，必至係屬者也. 以此而言，宇宙莫無無法之物，天有天法，物有物法，禽獸草木，民羣人文，莫無無法之物. 物之生存，決於原道，以為萬物主，物之宰化，悉為前定矣. 法者，居閏位，以為物道之倫脊. 雖然，宇宙萬物莫無其法，然靈物之法，未盡得行也，謬誤常至，故民羣不得治.
人之厥初，依人之本能，行自然之法. 究其詳細，自然法有四：若和平、若自養、若相助、若入羣. 然厥初太古，斷非執常，於人性之中，亦有入羣之趨向，遂羣合而政府見. 雖羣合，然爭執亦存，故政府制法，以弥民爭，此法別於自然法，謂曰：「人為法」也.
列國與地人文不盡同，法各有異，然離質而得其同，今人謂曰：「大約法」. 若夫大約法，人之理性也；列國法之異，惟理性之專端也. 而與地人文，合而成法理，故謂之：「法意」.
陸象先
唐尚書左丞相兗文貞公陸象先，本名景初. 吳郡吳人也. 父元方. 系出吳郡陸氏太尉枝. 初任揚州參軍，吉頊擢爲洛陽尉. 遷左台監察禦史，轉殿中，曆授中書侍郎. 景雲二年冬，太平公主言象先與崔湜於睿宗. 二人同中書門下平章事，拜相. 及太平公主勢盛，象先未嘗阿附. 先天二年，公主事敗，崔湜、蕭至忠等皆死，獨象先免禍. 出爲益州大都督府長史、劍南道按察使. 其下韋抱真勸之以濫刑立威，象先不從. 遷蒲州刺史. 所在皆不好用刑. 開元十年，知吏部選事，加刑部尚書. 丁母憂去官. 起同州刺史. 二十四年，卒. 年七十三. 諡文貞. 子泛、廣、偃. 泛襲其爵.
舌尖之中華
《舌尖之中華》，綜藝也，中央電視臺攝製. 實錄於戶外.
他山
分類:中華人民共和國電視節目
石達開
石達開，清廣西貴縣人，少通經史，好武略. 年十九，從花縣人洪秀全舉事於金田. 未幾，陷永安，秀全遂僭號太平天國. 秀全自為天王，封達開為翼王. 達開乃分兵為四，敗清軍於壽春營，進破古束沖、小路關. 旋攻武昌，分兩岸步騎夾行，進向九江，下黃州、武昌、蘄水、安慶等州縣.
咸豐六年正月，達開陷吉安，乃由湖北入通城. 俄頃入江西，不急犯省城，不直指南康；先旁收郡縣，遍置偽官，迫其土民，劫以助逆，因糧因兵，愈蔓愈廣. 其陷瑞州者為檢點賴裕新，先陷袁州者為豫王胡以晃，先攻臨江後攻吉安者為春官丞相張遂謀. 粵部入江西者，以周培春黨為眾. 又頭目葛耀明、鄧象等均於瑞州入達開大股之中，頭目王義潮、劉夢熊分屯吉安、泰和，亦與達開合併為一. 達開久居臨江，為上下適中之地，悍勇之眾，皆萃於此. 南則窺伺贛州、南安以通粵部，北則踞守武寧、新昌以通九江. 達開進攻南昌，周鳳山以九江全軍守樟樹鎮. 時達開眾才數千餘，乃張燈火山谷間為疑兵，率敢死士乘夜來襲，清軍不戰而潰. 鳳山走南昌，曾國藩亦移軍省城. 秀全益以皖、贛諸事付達開，尋陷進賢、東鄉、安仁，破撫州. 未幾，建康、南昌相繼克.
既都金陵，秀全益深居不出，軍事皆決於東王楊秀清. 文報先白其府，刑賞黜陟皆由之，出諸王上. 如北王韋昌輝、達開雖同起草澤，比於裨將. 大營既潰，金陵無圍師. 秀清自以為功莫與京，陰謀自立，脅秀全過其宅，令其下呼萬歲. 秀全不能堪，因召韋昌輝密圖之. 昌輝自江西敗歸，秀清責其無功，不許入城；再請，始許之. 先詣秀全，秀全詭責之，趣赴東王府請命，而陰授之計，昌輝戒備以往. 既見秀清，語以人呼萬歲事，昌輝佯喜拜賀，秀清留宴. 酒半，昌輝出不意，拔佩刀刺之，洞胸而死. 乃令於眾曰：「東王謀反，吾陰受天王命，誅之. 」因出偽詔，糜其屍咽群賊，令閉城搜東王黨殲焉. 東黨恟懼，日與北黨相鬥殺，東黨多死亡逃匿. 秀全妻賴氏曰：「除惡不盡，必留後禍. 」因說秀全詭罪昌輝酷殺，予杖，慰謝東黨，召之來觀，可聚殲焉. 秀全用其策，而突以甲圍殺觀者. 東黨殆盡，前後死者近三萬人.
時達開在湖北洪山，黃玉崑在江西臨江，聞亂趨歸. 達開頗誚讓昌輝，昌輝怒，將併圖之. 達開縋城走寧國，昌輝悉殺其母妻子女. 秀全責以太過，昌輝負誅秀清功大，不服，率其黨圍攻天王府，秀全兵拒敗之. 昌輝遁，渡江為邏者所獲，縛送金陵磔之，夷其族，傳首寧國. 甘言召達開回，既至，或謂達開兵眾功高，請留之京師，解其兵柄，否則又一楊秀清也. 秀全心動，乃命如秀清故事輔朝政.
達開危懼不自安，其黨張遂謀曰：「王得軍心，何鬱鬱受人制？中原不易圖，曷入川作玄德，成鼎足之業？」達開從之，遂自樹一幟. 歷犯浙江、福建、兩湖、兩廣諸省，並擾及滇、黔，蓄意入川，以圖割據. 同治二年四月，川督駱秉璋破達開部於天全，及生擒達開，磔於市.
分類:清列傳 分類:太平天囯世家
將軍澳
將軍澳，在香港新界，屬西貢區. 處新界東南. 西為調景嶺、西南為鯉魚門、東南有清水灣半島. 本為城郊，一九八〇年代興為新市鎮，人煙方盛. 市中置單車館、公園，居民少長皆眾.
地名
其名未可考. 或為清人緝私，或為明軍折將之所， 亦有坊衆認為乃南宋末葉某勤皇將軍埋骨之地也.
車馬
要道：
港鐵：
義輿：
薛泰
薛泰，唐開元中人也. 初在安東都護許欽澹下為將軍，開元三年，以契丹李失活所部置松漠都督府，命泰鎮撫之. 八年，契丹可突于、李娑固相爭，受命領五百人助娑固，大敗. 為可突于所擒. 史失其記，至開元十三年，復見於史，時為安東都護矣. 泰奏請於黑水靺鞨置黑水都督府，玄宗從之. 以其首領爲都督，諸部刺史隸屬焉. 中國置長史，就其部落監領之.
閩清縣
閩清縣在福州市. 據市邑之西北，處闽江其下游. 東鄰閩侯縣，西毗尤溪縣，南接永泰縣，北與古田縣交界. 分類:福州市區劃
南漢高祖
南漢高祖天皇大帝，諱劉龑，上蔡人也，南海節度使劉知謙庶子. 帝性聰悟而苛酷，為刀鋸、支解、刳剔之刑，每視殺人，則不勝其喜，不覺朵頤，垂涎呀呷，人以為真蛟蜃也. 又好奢侈，悉聚南海珍寶，以為玉堂珠殿.
帝初諱龔. 其母段氏生帝於外舍，謙妻韋氏妒，持劍往殺之. 及見而悸，劍輒墮地，良久曰：「此非常兒也！」遂殺段氏，養帝為己子. 及長，善騎射，身長七尺，垂手過膝. 嫡兄隱為行軍司馬，帝亦辟薛王府諮議參軍. 謙卒，隱繼立為節度使，帝遷副使. 乾化二年，除清海節度使，檢校太保、同平章事. 三年，加檢校太傅. 末帝即位，加南海王.
貞明三年，帝聞中原亂，即皇帝位於番禺，國號大越，改元曰乾亨. 復以漢高祖裔孫自居，更國號曰漢，冊越國夫人馬氏為皇后. 七年，遣宮苑使何詞入貢於唐，稱「大漢國主致書大唐皇帝」，以觀唐之虛實. 詞歸，言唐必亂. 帝大喜，甚輕唐天子，呼為「洛州刺史」.
九年，白龍見南宮三清殿，遂改元曰白龍. 有胡僧讖曰：「滅劉氏者龔也. 」帝甚惡之. 乃取《周易》「飛龍在天」之義，造「龑」字，以為諱.
白龍四年，楚王馬殷遣舟師侵封州. 帝以《周易》筮之，得「大有」卦，遂更元大有. 遣蘇章以神弩軍三千救封州，大破之. 三年，遣李守鄘、梁克貞伐靜海軍，擒節度使曲承美以歸. 愛州楊廷藝叛，攻交州刺史李進，進遁歸. 十年，皎公羨殺廷藝自立. 廷藝婿吳權攻交州，公羨來乞師. 帝封子弘操交王，伐吳權. 權殺公羡，復破漢軍於白藤，弘操戰死，帝收餘眾還.
十五年，崩，壽五十四. 諡天皇大帝，廟號高祖，葬康陵. 子玢立，是為殤帝.
電腦
電腦，亦稱算機，嘗令執事，能憶，若有神，自算辨，器機也. 一體多能，奇巧繁夥. 所以批文牘、享耳目、充般樂、查學理、拓事用、資術業者也. 西元一九四六年，美人馮諾伊曼作之. 初制宏拙，大如宮室，形隻莫御. 及諸藝日進，電路集成芯上，始有微巨之體別、案膝之異載，而漸為民生日用者矣. 大者其厚盈尺，小者薄如楮頁. 今蘋果公司電腦，制薄如冊，值甚昂貴，亦以遊藝獨到、耳目一新稱. 坊民嗤嗤，皆欲有之為樂.
其作也，以數學二進法為經，猶電路通斷，通為是，斷為非，是則記一，非則記〇，無少異也. 立以譜法，思理如人，可以彌含萬物. 靈府主之；而磁盤施收刪之職，能記事，有記憶之功. 線路通功，集成方寸，備螢幕、鍵盤、鼠標，皆形表之具，使人意以達，能事以誠，乃交通出入者也. 而靈府總百司，所以揆度定奪者也. 凡所機巧，皆發於此. 上布電晶，微不可察. 西人有摩爾氏者，預言其數，謂每十又八月當倍之，按跡信然. 今方寸之間，已至千萬. 美利堅公司英特爾工於此，復有超威半導體，略次之.
今電腦簡省者，但務計算，不工名理，商賈疇人之所用、家庭電器之所備，若電煲、電爐、微波爐云者，謂之微電腦也.
辨名
華人咸稱電腦. 至中原，又有電子計算機、計算機之稱.
日本計算機，其通名音譯自英語. 至於法律，則名之電子計算機. 《刑法》《著作權法》每用此名. 初亦別有計算機，構造以機關，人須親制御之，而不得自動. 故電子計算機，冠「電子」之辭以別之. 然此前綴之字，與時而愈鮮. 及廿一稘初，官公廳招標之文書，亦見電子計算組織之名，組織蓋謂系統. 亦省稱電算機、電算. 又云人工頭腦 、電子頭腦. 呼之電腦者亦有也.
福島縣伊達市
伊達市屬日本福島縣也. 居福島盆地北東.
地理
東臨宮城縣伊具郡丸森町、相馬市，南至相馬郡飯館村、伊達郡川俁町，西伴福島市，北接伊達郡桑折町、同郡國見町、宮城縣白石市.
沿革
江戶以降，素業養蚕.
平成十八年，伊達郡：伊達町、梁川町、保原町、靈山町、月館町合而成. 今福島市當政務之中樞，而伊達翼之若衛星.
它典
分類:東北地方區劃‎
許欽澹
許欽澹，安州安陸人也. 系出汝南許氏庶族高陽許氏支流安陸許氏. 贈荊州都督安陸郡公許紹之曾孫，唐安東都護. 歷任深州刺史、營州都督，極官光祿卿. 開元初，契丹可突于寇松漠都督府，欽澹御之，不利，乃移軍西入渝關. 欽澹一門皆為將，兄欽寂，夔州刺史. 欽明，安西大都護. 萬歲通天元年，欽澹二兄相繼討賊死. 時人榮之. 子叔冀，滑汴節度使. 孫孝常、仲容.
萬向攻伐
AAA，日本團體也，立於平成十六年九月十四日. 其名自英語「ATTACK ALL AROUND」.
鏈
分類:平成音樂
福清市
境內齊雲山脈最高. 分類:福州市區劃
二本松市
二本松市屬日本福島縣也.
沿革
昭和卅三年，安達郡二本松町爲二本松市.
平成十七年，二本松市、安達郡：安達町、岩代町、東和町合，而爲二本松市.
它典
分類:東北地方區劃‎
林道乾
林道乾(ลิ้มโต๊ะเคี่ยม，Tok Kayan)，潮州人，生卒不詳，明一海寇也.
歷
生卒不詳，據《潮州府志》卷三十八《林道乾傳》載，潮州惠來人也，少為縣吏，性狡詐，謀與他寇異.
嘉靖四十五年三月，攻韶安，都督俞大猷剿之，遁澎湖嶼東北之北港，明兵只駐澎湖. 然，林道乾恣意殺番民，取人血造船，從安平镇遁占城，又返潮州，擄掠如故.
後助暹羅王破安南，受暹羅王獎，以女妻之.
逸事
臺語俗諺：「林大乾，鑄銃打家己」，意曰「自作自受」. 另有林道乾其妹「打鼓山（今高雄市鼓山）埋金」之傳說.
考
分類:明列傳
謨洛渾
謨洛渾，愛新覺羅氏，滿洲鑲黃旗人. 一作莫洛渾、覺羅莫洛宏，清覺羅. 以祖孫三代先後死於王事，得朝廷所贈極榮也.
傳
包朗阿四世孫，拜三之孫，顧納岱之子.
崇德元年生. 順治五年，父顧納岱在攻南昌之戰中，死於炮傷. 七年五月，承襲一等精奇尼哈番. 莫洛渾任參領. 十七年，從安南將軍達素往福建，討鄭成功，進攻廈門，戰死. 聖祖以拜山、顧納岱、莫洛渾三代為王事而死，贈莫洛渾為三等伯，諡曰剛勇，又贈拜他喇布勒哈番. 嗣子覺羅諾爾遜、從弟覺羅希圖庫二人分襲其爵.
注
分類:清列傳
醛
醛者，官品也，式R-CHO. 醛基其特徵官能團而名之. 眾醛者，性相異，定性於其子之大小矣. 小者親水，易揮發而氣甚烈也，甲、乙醛之類皆從之. 能氧效而自降解矣.
類
論烴基之異，蓋分脂肪、芳香二類也. 論羰基之數，蓋分一元、二元、多元也.
效性
其效多見者有三，可還原（還原反應）、可氧效（氧化反應）、亦可親核加成矣.
親核加成，以親核試劑攻羰基之碳也. 以醇攻，先得半縮醛，再得縮醛.
平成跳躍
'''Hey! Say! JUMP'''，日本團體也，立於平成十八年十一月十四日. 「Hey! Say!」，為全員皆生於平成，「JUMP」，「Johnny's Ultra Music Power」之簡.
鏈
分類:平成音樂
婆羅多舞
婆羅多舞者，神樂巫舞也，亦今印度舞八之一也. 始其泰米爾那德邦    ，行其南諸邦. 外之習者以為宗.
釋名
大英百科有之：婆羅多舞，音略婆羅多那田，典出梵文. 婆者Bhava，神色之謂；羅者raga，樂音之謂；多者tala，擊節之謂；那田者natyam，樂舞·舞劇之謂也.
世系
婆羅多舞倂奧蒂斯舞同源出阿伽瑪那虜答南.
庫奇普迪舞、摩西尼舞相似焉.
據
分類:印度藝文
本宮市
本宮市屬日本福島縣也.
地理
南至田村郡三春町、郡山市，北接安達郡大玉村、二本松市.
沿革
平成十九年，安達郡：本宮町、白澤村合，而爲本宮市.
它典
分類:東北地方區劃‎
貴由
貴由，蒙古大汗，成吉思汗之孫也，太宗長子，母脱烈哥那.
成吉思三十六年，太宗崩，定宗嗣，始即汗位於和林. 雖御極，朝政出於母六皇后乃馬真氏脱烈哥那.
成吉思四十一年，脱烈哥那病逝，定宗親政. 時年定宗受讒，欲殺烈宗，為憲宗暗中所知，憲宗隨親向烈宗告密.
成吉思四十三年，烈宗洞察先機，先發制人，廢定宗，立憲宗，申令於眾，眾悉應之，議遂定. 同年，烈宗盡廢定宗之子為庶人，流至極寒，旋封太宗之孫、定宗之侄、合失之子海都嗣窩闊臺汗國可汗.
定宗在位七年，親政兩年，崩，年四十三. 時法度不一，內外離心. 議所立未決，三歲無君，時為寧王之烈宗攝政. 貴由諡號簡平皇帝，廟號定宗.
威尼斯
威尼斯，地中海之一水鄉也. 處意大利東北，瀕亞得里亞海. 河涌如故. 中央為舊址，道狹車稀. 口二十六萬四千餘有奇.
維基爾雅
維基爾雅，通名維基詞典，維基媒體基金會掌之. 此基金會，非營利者也. 肇於西曆二〇〇二年十二月十二日. 廣納天下字詞，譯之供查.
文言維基爾雅，乃於文言維基大典中.
司馬穰苴
司馬穰苴者，田完之苗裔也. 齊景公時，晉伐阿、甄，而燕侵河上，齊師敗績. 景公患之. 晏嬰乃薦田穰苴曰：「穰苴雖田氏庶孽，然其人文能附眾，武能威敵，願君試之. 」景公召穰苴，與語兵事，大說之，以為將軍，將兵捍燕晉之師. 穰苴曰：「臣素卑賤，君擢之閭伍之中，加之大夫之上，士卒未附，百姓不信，人微權輕，願得君之寵臣，國之所尊，以監軍，乃可. 」於是景公許之，使莊賈往. 穰苴既辭，與莊賈約曰：「旦日日中會於軍門. 」穰苴先馳至軍，立表下漏待賈. 賈素驕貴，以為將己之軍而己為監，不甚急；親戚左右送之，留飲. 日中而賈不至. 穰苴則仆表決漏，入，行軍勒兵，申明約束. 約束既定，夕時，莊賈乃至. 穰苴曰：「何後期為？」賈謝曰：「不佞大夫親戚送之，故留. 」穰苴曰：「將受命之日則忘其家，臨軍約束則忘其親，援枹鼓之急則忘其身. 今敵國深侵，邦內騷動，士卒暴露於境，君寢不安席，食不甘味，百姓之命皆懸於君，何謂相送乎！」召軍正問曰：「軍法期而後至者云何？」對曰：「當斬. 」莊賈懼，使人馳報景公，請救. 既往，未及反，於是遂斬莊賈以徇三軍. 三軍之士皆振慄. 久之，景公遣使者持節赦賈，馳入軍中. 穰苴曰：「將在軍，君令有所不受. 」問軍正曰：「馳三軍法何？」正曰：「當斬. 」使者大懼. 穰苴曰：「君之使不可殺之. 」乃斬其仆，車之左駙，馬之左驂，以徇三軍. 遣使者還報，然後行. 士卒次舍井竈飲食問疾醫藥，身自拊循之. 悉取將軍之資糧享士卒，身與士卒平分糧食. 最比其羸弱者，三日而後勒兵. 病者皆求行，爭奮出為之赴戰. 晉師聞之，為罷去. 燕師聞之，度水而解. 於是追擊之，遂取所亡封內故境而引兵歸. 未至國，釋兵旅，解約束，誓盟而後入邑. 景公與諸大夫郊迎，勞師成禮，然後反歸寢. 既見穰苴，尊為大司馬. 田氏日以益尊於齊.
已而大夫鮑氏、高、國之屬害之，譖於景公. 景公退穰苴，苴發疾而死. 田乞、田豹之徒由此怨高、國等. 其後及田常殺簡公，盡滅高子、國子之族. 至常曾孫和，因自立為齊威王，用兵行威，大放穰苴之法，而諸侯朝齊.
齊威王使大夫追論古者司馬兵法而附穰苴於其中，因號曰司馬穰苴兵法.
勝運
KAT-TUN，日本團體也，立於平成十七年三月廿二日. 其名之音與日語勝つ運相像，又似英語Cartoon，意即似卡通之勝運也.
鏈
分類:平成音樂
長樂區
長樂區在福州市. 名取《詩經》「長安久樂」義.
沿革
唐武德六年，設縣.
分類:福州市區劃
前一年
合黃帝紀元二六九七年，孔子五五一年，皇紀六六〇年，檀君紀元二三三三年，佛曆五四四年，歲次庚申，肖猴.
年號紀年
漢：元壽二年
卒
分類:前〇年代 〇
黃光霞
縮圖|右|黃光霞 黃光霞，民國四年生，河南新縣人也. 其家貧，方七歲，即同父兄牧牛、伐薪，十歲即學耕作.
十九年春，中共於新縣建蘇維埃之政權，光霞投之. 當年入共青團，不久乃入紅軍，於軍部做兵士也. 二十年元月，隨部征戰於蘇家埠、商潢、黃安諸地及多次反圍剿之戰. 二十一年秋，隨部入川陝，割據之. 二十二年四月，光霞轉入中共也. 二十三年二月，隨部同川閥劉湘戰，破其六路圍攻也. 二十四年元月，隨部長征. 二十六年五月，入援西軍隨營學校學之.
抗日始，國共合，其部改曰八路軍. 二十八年二月，率部戰三月，此即百團大戰也. 殲倭寇一小隊，獲鋼砲一門. 因受賞百團大戰獎章. 三十年九月，光霞率部進冀南，於棗強縣婁子鎮破倭寇，斃寇二十七人，俘偽兵七十餘人.
一九四九年十月一日，中共建國於北京，光霞率部駐滄縣也. 一九五五年九月，中央封賞諸將，光霞封少將，賞二級八一勳章、二級獨立自由勳章同二級解放勳章也. 一九八四年六月離職，一九八八年受賞一級紅星功勳榮譽章也. 二零零二年二月十七日逝於北京矣.
永泰縣
地貌維狹谷，側軒中卑，西北高，東南低. 境內羣山林立. 西南部東湖尖，俯瞰全縣. 分類:福州市區劃
科索沃
科索沃共和國，在歐洲巴爾幹半島北. 方萬九百又八公里，口二百一十二萬餘. 都普里什蒂納. 本屬南斯拉夫邦國塞爾維亞，因民多阿爾巴尼亞裔，素有異志. 及南斯拉夫崩析，塞爾維亞勢衰，塞國總統憚其自立，乃揮軍至，屠殺阿裔，致舉世嘩然. 北約遂出師，逼退塞師. 嗣後九年，科索沃隸於北約，雖名屬塞國，實已別離. 至二零零八年二月十七日，宣告獨立.
旺角
史
旺角者，故稱芒角是也，以其地芒草叢生，蜿蜒屈伸，直指入溟，民謂芒角咀，是故所臨近者得此名也. 東漢、晉、唐之物，掘地出土，殆可盡溯於東漢，嚮居客家，豢養圈畜，以持生計，及英人渡港，已而九龍割讓，乃乘蜑家之舟，鬻售養植至港，因有「望角」之名，英人仿音，乃有「Mong Kok」之謂. 一九零九年，朝府始填海造所，通衢陌，築港埠. 後二十年，易名「旺角」，取其昌榮興旺義.
市肆商賈
商集： 朗豪坊、新世紀廣場、旺角電腦中心、信和中心、好景商場、星際城市、先達廣場、旺角中心、Chic之堡、潮流特區、旺角新の城、兆萬中心、皆旺商場、瓊華中心、家樂商場
車馬
要道：
義輿：
馬尾區
馬尾區在福州市. 維福建軍商要港.
分類:福州市區劃
閩嗣王
閩嗣王，諱延翰，字子逸，閩太祖長子也. 後梁間，太祖為福建觀察使，以延翰為副使. 及太祖薨，得立. 同光四年，後唐拜為節度使.
時莊宗遇弑，中國多故. 延翰取《史記·閩越列傳》示諸將吏，曰：「閩，自古王國也. 吾今不王，何待之有！」將吏皆勸進. 乃南面稱王，建國號曰大閩，尤奉後唐正朔.
延翰為人長大，美皙如玉. 夫人崔氏貌陋而淫，延翰弗能制之. 太祖喪未除，徹其几筵，多選良家女為妾. 崔氏妒之，幽於別室，繫以大械虐殺之，一歲中，死者凡八十四人. 延翰性驕淫兇暴，虐其兄弟. 出惠宗於泉州. 建州刺史延稟，太祖螟蛉也，與延翰素不睦. 乃與惠宗謀，共伐福州. 延稟先至，生致延翰，歷數其罪，斬於紫宸門外. 惠宗至，延稟推之為主. 葬延翰於城北五鳳山，即今福州晉安區新店鎮之黃墓也. 閩都人呼「黃」曰「王」，遂訛呼其地曰「黃墓」.
趙良嗣
趙良嗣，本燕人馬植，世為遼|遼國大族，仕至光祿卿. 行汙而內亂，不齒於人. 政和初，童貫出使，道盧溝，植夜見其侍史，自言有滅燕之策，因得謁. 童貫與語，大奇之，載與歸，易姓名曰李良嗣. 薦諸朝，即獻策曰：「女真恨遼人切骨，而天祚荒淫失道. 本朝若遣使自登、萊涉海，結好女真，與之相約攻遼，其國可圖也. 」議者謂祖宗以來，雖有此道，以其地接諸蕃，禁商賈舟船不得行，百有餘年矣. 一旦啟之，懼非中國之利. 徽宗召見，問所來之因，對曰：「遼國必亡，陛下念舊民遭塗炭之苦，復中國往昔之疆，代天譴責，以治伐亂，王師一出，必壺漿來迎. 萬一女真得志，先發制人，後發制於人，事不侔矣. 」帝嘉納之，賜姓趙氏，以為秘書丞，圖燕之議自此始. 遷直龍圖閣，提點萬壽觀，加右文殿修撰.
良嗣言：「頃在北國，與燕中豪士劉範、李奭及族兄柔吉三人結義同心，欲拔幽、薊歸朝，瀝酒於北極祠下，祈天為約，俟他日功成，即掛冠謝事，以表本心，初非取功名而徼富貴也. 賴陛下威靈，今日之事幸而集，顧前日之約豈可欺哉？願許臣致仕，使得買田歸耕，令有識者曰：『此平燕首謀之人，得請閑退，天下美事也. 』不然，則臣為敢欺神明，何所不至？」凡三上章，詔不許. 既而宋廷納張覺，良嗣爭之云：「國家新與金國盟，如此必失其歡，後不可悔. 」不聽. 坐奪職，削五階.
靖康元年四月，御史胡舜陟論其結成邊患，敗契丹百年之好，使金寇侵陵，禍及中國，乞戮之於市. 時已竄柳州，詔廣西轉運副使李昇之即所至梟其首，徙妻子于萬安軍.
分類:宋列傳
夏后氏
夏，禹之後也. 天子號元后，故稱夏后. 禹本欲讓天下，既崩，天下歸其子啟. 遂不讓賢人，更以家為天下，開三代之風也.
興廢
其先出帝顓頊之後. 帝顓頊生鯀，封於崇. 鯀薨，子禹嗣. 禹以治水功為天子. 初，欲讓天下於皋陶. 皋陶早薨，復以益為繼. 禹崩，益立，諸侯擁禹子啟. 益乃讓天下於啟，而隱箕山之陽. 《竹書紀年》曰：「益干啟位啟殺之. 」此別說也. 啟立，作《甘誓》，征有扈氏，會諸侯而定天下. 自後天下以父傳子，不復讓賢.
啟崩，太康立，都斟鄩. 康田獵終日，夏政衰. 羿起逐太康，立其弟中康. 中康崩，相立. 相奔斟灌氏，羿遂自為后. 羿即位，田獵終日，用伯明氏子寒浞，遠武羅、伯困、龍圉. 寒浞遂烹羿自為后. 命子澆攻斟灌氏，弒相. 相妃緡奔有仍氏，生少康. 少康為牧正，澆聞之，攻有仍氏，乃奔有虞氏，娶其女，封綸邑. 以一成之田，一旅之師，聯遺臣靡攻殺寒浞，中興夏政.
少康崩，杼立，遷老丘，作矛作甲. 征東夷. 杼崩，槐立，九夷來朝. 二傳於泄，始封諸侯. 數傳於孔甲，始崇鬼神.
桀為后，諸侯多叛. 不務德而傷百姓. 商湯起兵，與桀戰於鳴條，逐桀於南巢. 湯遂代夏為天子，封夏之後，至周封於杞，卒為楚所亡. 桀子獯粥，娶桀之妻妾，避居北野，遂成匈奴.
制度
夏制多不考，唯曆沿於今世. 夏以寅月為正，稱夏正. 漢武帝用太初曆，從夏正. 後世多不革焉. 夏后禘黃帝而郊祀鮌，祖顓頊而宗禹.
《史記》曰夏時貢賦已備，且有會計. 而其法已不考焉.
世系
國為有窮氏奪 國為伯明氏奪 少康中興 湯武革命，商為天子
力樂合眾
鏈
分類:平成音樂
臺灣省
臺灣省，簡稱臺. 古云大員、蓬萊、東都、東寧、高砂、高山國、夷洲、琉求，葡人贊曰福爾摩沙，意「美麗島」. 屬中華民國，自民國八十七年凍省後，徒存虛名. 轄臺灣、澎湖二地，六都除外 . 北部基隆一市，隔別孤處. 西隔海峽，遙眺福建. 東臨菲律賓海，屬太平洋. 南傍巴士海峽，遠望菲律賓. 北瀕東海. 臺為北回歸線所貫，屬季風氣候. 以是為界，副熱帶季風氣候括其北，熱帶季風氣候總其南.
簡史
邃古之初，坤樞大動. 板塊相軋，造生蓬萊.
島中先民，各部散居，未嘗一統. 其時化石，存諸方今. 最古者，左鎮人也.
信史之始，在孫權遣卒，造訪「夷洲」. 吳人沈瑩著《臨海水土志》有載. 隋唐之世，稱「流求」. 隋大業六年煬帝使陳稜、張鄭州伐之，未果. 宋世，漢人始居澎湖，以其地歸泉州晉江縣，置戌兵. 元、明二朝設澎湖巡檢司. 明鄭芝龍㩦閩人曾東徙來臺. 廈門自古以「扼臺灣之要，為東南門戶」稱，二地交通不絕. 來臺之民，七成籍貫閩南，言河洛語，而閩西、粵東來者，則言客語. 明季，西班牙、荷蘭兩國兵使，先後浮海至. 荷人東來，經略貿易. 天啓四年，歲次甲子，覓東亞以置館，遂掠澎湖以拓輿. 福建巡撫南居益招安鄭芝龍，以抗紅毛番. 史稱「'''風櫃圍城戰」. '''
初
明季，臺灣中部有部落稱大肚王國. 及洋人至，荷蘭治西南，西班牙治西北. 崇禎十五年，荷人派艦攻雞籠，逐西班牙，遂一臺灣西部.
永曆十五年，鄭成功征臺灣，逐荷蘭人，置承天府，轄萬年縣、天興縣. 十六年，昭宗崩，鄭經改東都為東寧. 十八年以降，以天興縣、萬年縣置州，增置澎湖、南路、北路三安撫司，成「一府二州三司」.
三十七年，鄭克塽降清，明年，聖祖立「臺灣府」，屬福建省. 清季，英法覦臺，閩浙總督上書，求閩臺「巡撫分駐」、「立省分治」. 光緒十一年，詔閩臺分治；九月五日，議定臺灣立省，十三年置福建臺灣省 ，首任巡撫劉銘傳. 省置三府、一直隸州. 三府即臺北府、臺灣府、臺南府，直隸州即臺東直隸州. 三府總轄十一縣、四廳. 十一縣即宜蘭縣、淡水縣、新竹縣、苗栗縣、臺中縣、彰化縣、雲林縣、諸羅縣、安平縣、鳳山縣、恆春縣，四廳即基隆廳、南雅廳、埔里社廳、澎湖廳.
二十年，甲午之役起，清敗. 明年四月十七日，訂馬關條約，割臺灣、澎湖予日本. 時丘逢甲倡立臺灣民主國以抗日，旋敗亡. 自此日本治臺凡五十年. 日治之初，承前制. 後改置二十廳，尋併為十二廳，復又分五州三廳. 五州即臺北州、新竹州、臺中州、臺南州、高雄州，三廳即花蓮港廳、臺東廳、澎湖廳.
昭和十二年，七七事變，中日交鋒凡八載，日本強徵臺民參軍，隸雜役. 亦有赴大陸從國民革命軍者. 十六年，日本侵美. 十二月九日，國府宣告「所有一切條約、協定、合同，有涉及中日之間關係者，一律廢止」.
光復
民國三十四年，二戰終，盟軍統帥麥克阿瑟頒發《一般命令第一號》，令中國、臺灣、澎湖、北越日軍降同盟國，以蔣中正為代表. 八月三十一日，國府頒《公署大綱》，翌日，公署設臨時辦公處於重慶；九月二十日公布《公署條例》；十月二十五日公署行於臺灣，遂復置省. 分有八縣，以日治時五州三廳改制；九市，以日治時州轄市改制. 三十六年，臺人起事，公署改省府. 三十八年，國府遷臺. 三十九年四月五日，准試辦自治. 省頒「自治綱要」，以命令，行自治，調整政區五市十六縣一管理局. 四十五年，治遷南投. 五十六年七月一日，臺北市改直轄市. 六十八年七月一日，高雄市改直轄市. 七十一年七月一日，置新竹市、嘉義市，計五市十六縣. 八十三年十二月三日，省執事行民選，舉宋楚瑜任之.
虛置
八十七年十二月二十日，依四次修憲條文，臺灣省虛置，除自治法人，悉為官員，具公法人. 九十九年十二月二十五日，原臺北縣、臺中縣市、臺南縣市改為直轄市，高雄縣與原高雄直轄市併為新直轄市，餘剩三市十二縣. 百有三年十二月二十五日，桃園改直轄市，僅剩三市十一縣. 百有七年七月一日，廢省府，虛置告成.
政區
民國三十四年，臺灣光復. 十月立省，初治臺北，分九市、八縣. 九市即基隆市、臺北市、新竹市、臺中市、彰化市、嘉義市、臺南市、高雄市、屏東市，八縣即臺北縣、新竹縣、臺中縣、臺南縣、高雄縣、花蓮縣、臺東縣、澎湖縣. 三十八年八月，析置一管理局即草山管理局. 三十九年，改分五市、十六縣、一管理局. 五市即基隆市、臺北市、臺中市、臺南市、高雄市，十六縣即臺北縣、宜蘭縣、桃園縣、新竹縣、苗栗縣、臺中縣、彰化縣、南投縣、雲林縣、嘉義縣、臺南縣、高雄縣、屏東縣、花蓮縣、臺東縣、澎湖縣. 四十五年，改治南投. 後擢臺北、高雄為直轄市. 置新竹、嘉義二市、一管理局即梨山管理局. 八十七年省改虛置. 九十九年五都改制，即擢臺北、新北、臺中、臺南、高雄五都為直轄市，一〇三年，擢桃園為直轄市. 今實分十一縣、三市.
十一縣、三市列如下. 宜蘭治宜蘭市、新竹治竹北、苗栗治苗栗市、彰化治彰化市、南投治南投市、雲林治斗六、嘉義治太保、屏東治屏東市、臺東治臺東市、花蓮治花蓮市、澎湖治馬公. 以上十一縣. 基隆、新竹、嘉義為市.
窩闊臺
窩闊臺，蒙古大汗，太祖第三子也，母孛兒帖.
從太祖征伐平定四方，有戰功. 一二二七年，太祖崩，越二年，太宗即位. 用耶律楚材為中書令，承父志約宋滅金，都和林. 降東遼與高麗，以拔都為帥，侵入歐洲，蹂躪俄羅斯，進軍波蘭、匈牙利. 會帝崩，還軍. 帝為人忠恕，量時度力. 在位十三年，諡號英文皇帝，廟號太宗.
新聞 (樂社)
NEWS，日本樂社也，立於平成十六年五月十二日. 其名自英語「North」、「East」、「West」、「South」，許能四海發展，有「新聞」.
袁盎
袁盎字絲. 其父楚人也，故為群盜，徙安陵. 高后時，盎為呂祿舍人. 孝文即位，盎兄噲任盎為郎中.
絳侯為丞相，朝罷趨出，意得甚. 上禮之恭，常目送之. 盎進曰：「丞相何如人也？」上曰：「社稷臣. 」盎曰：「絳侯所謂功臣，非社稷臣. 社稷臣主在與在，主亡與亡. 方高后時，諸呂用事，擅相王，劉氏不絕如帶. 是時絳侯為太尉，本兵柄，弗能正. 高后崩，大臣相與共誅諸呂，太尉主兵，適會其成功，所謂功臣，非社稷臣. 丞相如有驕主色，陛下謙讓，臣主失禮，竊為陛下弗取也. 」後朝，上益莊，丞相益畏. 已而絳侯望盎曰：「吾與汝兄善，今兒乃毀我！」盎遂不謝. 及絳侯就國，人上書告以為反，徵擊請室，諸公莫敢為言，唯盎明絳侯無罪. 絳侯得釋，盎頗有力. 絳侯乃大與盎結交.
淮南厲王朝，殺辟陽侯，居處驕甚. 盎諫曰：「諸侯太驕必生患，可適削地. 」上弗許. 淮南王益橫. 謀反發覺，上徵淮南王，遷之蜀，檻車傳送. 盎時為中郎將，諫曰：「陛下素驕之，弗稍禁，以至此，今又暴摧折之. 淮南王為人剛，有如遇霜露行道死，陛下竟為以天下大弗能容，有殺弟名，柰何？」上不聽，遂行之.
盎常引大體慷慨. 宦者趙談以數幸，常害盎，盎患之. 盎兄子種為常侍騎，諫盎曰：「君眾辱之，後雖惡君，上不復信. 」於是上朝東宮，趙談驂乘，盎伏車前曰：「臣聞天子所與共六尺輿者，皆天下豪英. 今漢雖乏人，陛下獨柰何與刀鋸之餘共載！」於是上笑，下趙談. 談泣下車.
上從霸陵上，欲西馳下峻阪，盎髓轡. 上曰：「將軍怯邪？」盎言曰：「臣聞千金之子不垂堂，百金之子不騎衡，聖主不乘危，不徼幸. 今陛下騁六飛，馳不測山，有如馬驚車敗，陛下縱自輕，柰高廟、太后何？」上乃止.
上幸上林，竇皇后、慎夫人從. 其在禁中，常同坐. 及坐，郎署長布席，盎引卻慎夫人坐. 慎夫人怒，不肯坐. 上亦怒，起. 盎因前說曰：「臣聞尊卑有序則上下和，今陛下既以立后，慎夫人乃妾，妾主豈可以同坐哉！且陛下幸之，則厚賜之. 陛下所以為慎夫人，適所以禍之也. 獨不見『人豕』乎？」於是上乃說，入語慎夫人. 慎夫人賜盎金五十斤.
然盎亦以數直諫，不得久居中. 調為隴西都尉，仁愛士卒，士卒皆爭為死. 遷齊相，徙為吳相. 辭行，種謂盎曰：「吳王驕日久，國多姦，今絲欲刻治，彼不上書告君，則利劍刺君矣. 南方卑溼，絲能日飲，亡何，說王毋反而已. 如此幸得脫. 」盎用種之計，吳王厚遇盎.
盎告歸，道逢丞相申屠嘉，下車拜謁，丞相從車上謝. 盎還，媿其吏，乃之丞相舍上謁，求見丞相. 丞相良久乃見. 因跪曰：「願請間. 」丞相曰：「使君所言公事，之曹與長史掾議之，吾且奏之；則私，吾不受私語. 」盎即起說曰：「君為相，自度孰與陳平、絳侯？」丞相曰：「不如. 」盎曰：「善，君自謂弗如. 夫陳平、絳侯輔翼高帝，定天下，為將相，而誅諸呂，存劉氏；君乃為材官蹶張，遷為隊帥，積功至淮陽守，非有奇計攻城野戰之功. 且陛下從代來，每朝，郎官者上書疏，未嘗不止輦受. 其言不可用，置之；言可采，未嘗不稱善. 何也？欲以致天下賢英士大夫，日聞所不聞，以益聖. 而君自閉箝天下之口，而日益愚. 夫以聖主責愚相，君受禍不久矣. 」丞相乃再拜曰：「嘉鄙人，乃不知，將軍幸教. 」引與入坐，為上客.
盎素不好晁錯，錯所居坐，盎輒避；盎所居坐，錯亦避：兩人未嘗同堂語. 及孝景即位，晁錯為御史大夫，使吏案盎受吳王財物，抵罪，詔赦以為庶人. 吳楚反聞，錯謂丞史曰：「袁盎多受吳王金錢，專為蔽匿，言不反. 今果反，欲請治盎，宜知其計謀. 」丞史曰：「事未發，治之有絕. 今兵西向，治之何益！且盎不宜有謀. 」錯猶與未決. 人有告盎，盎恐，夜見竇嬰，為言吳所以反，願致前，口對狀. 嬰入言，上乃召盎. 盎入見，竟言吳所以反，獨急斬錯以謝吳，吳可罷. 上拜盎為太常，竇嬰為大將軍. 兩人素相善. 是時，諸陵長安中賢大夫爭附兩人，車騎者日數百乘.
及晁錯已誅，盎以太常使吳. 吳王欲使將，不肯. 欲殺之，使一都尉以五百人圍守盎軍中. 初，盎為吳相時，從史盜私盎侍兒. 盎知之，弗泄，遇之如故. 人有告從史，「君知女與侍者通」，乃亡去. 盎驅自追之，遂以侍者賜之，復為從史. 及盎使吳見守，從史適在守盎校為司馬，乃悉以其裝齎買二石醇醪，會天寒，士卒飢渴，飲醉西南陬卒，卒皆臥. 司馬夜引盎起，曰：「君可以去矣，吳王期旦日斬君. 」盎弗信，曰：「何為者？」司馬曰：「臣故為君從史盜侍兒者也. 」盎乃驚，謝曰：「公幸有親，吾不足絫公. 」司馬曰：「君弟去，臣亦且亡，辟吾親，君何患！」乃以刀決帳，道從醉卒直出. 司馬與分背. 盎解節旄懷之，屐步行七十里，明，見梁騎，馳去，遂歸報.
吳楚已破，上更以元王子平陸侯禮為楚王，以盎為楚相. 嘗上書，不用. 盎病免家居，與閭里浮湛，相隨行鬥雞走狗. 雒陽劇孟嘗過盎，盎善待之. 安陵富人有謂盎曰：「吾聞劇孟博徒，將軍何自通之？」盎曰：「劇孟雖博徒，然母死，客送喪車千餘乘，此亦有過人者. 且緩急人所有. 夫一旦叩門，不以親為解，不以在亡為辭，天下所望者，獨季心、劇孟. 今公陽從數騎，一旦有緩急，寧足恃乎！」遂罵富人，弗與通. 諸公聞之，皆多盎.
盎雖居家，景帝時時使人問籌策. 梁王欲求為嗣，盎進說，其後語塞. 梁王以此怨盎，使人刺盎. 刺者至關中，問盎，稱之皆不容口. 乃見盎曰：「臣受梁王金刺君，君長者，不忍刺君. 然後刺者十餘曹，備之！」盎心不樂，家多怪，乃之棓生所問占. 還，梁刺客後曹果遮刺殺盎安陵郭門外.
分類:漢列傳
日語
日語爲日本邦語. 日本國內，言者逾億. 而散居僑民及習日語者凡三百萬餘. 語源不考，或以為出蒙古鮮卑諸地，入阿爾泰語系. 異說日語自生島中，自成一系. 亦謂與朝鮮同源. 和人深沐漢化，嘗書漢文，土音亦以漢字書之. 土音稱和語，中原語彙，稱之曰漢語. 近世西風東漸，格致玄理之學，不能一一轉譯，輒取其音而用，皆稱外來語.
互聯網之中，每見日語，但次於英語、漢語、西班牙語，位當第四. 帕勞昂奧爾州以為通用語言.
文
日語形似阿爾泰諸語而言不通，音若南島諸語而詞不達. 其詞多取於漢，兼書漢字者，其實不通漢言. 日語序屬黏著語，言詞虛實之分，判若涇渭. 實字間須接虛字數種，否則不能名之. 實字有體用之別，體言者名數及代字也，如體幹不可更易；用言則為動字，可活用是也. 動字必有本末，本為其語不可易之，易其末節以知其事，是為活用. 寫物之靜字，亦屬此類. 動字活用，種類各異，以段稱之. 虛字多以假名書之，用之以順章句，通文理也. 詳説於下.
其文法通序，則為主、賓、謂. 異於漢文主謂賓之序.
其句中助字，若「が」若「は」，書語必有，口語則可無.
字
古時和人有語無文. 至漢時與中原同好，習漢文而書史. 然和語大異於漢，不能筆錄，乃依其土音假借漢字，或訓其語，是為借字. 人稱之真假名，亦謂萬葉假名，《萬葉集》也. 桓武以降，士人簡草書為平假名，取字部作片假名，盡表音聲，復稱漢字為真名，並為文字，歷代三者混書無礙. 近世或以漢字繁冗難學，請廢漢用假名者，然字詞同聲者甚眾，終不能行. 明治三十三年，初立字法，定假名正字，以供庠序. 二戰後，再定文法，使同言文，簡字體，限漢字，終至今時.
音
日語音，子音有九（卡、撒、他、拿、哈、馬、牙、拉、瓦），母音有五（阿、伊、屋、誒、歐），而音節皆開. 則子音須接母音，爲一音節. 例不有直斯音，有撒音. 故，假名表皆一音節也，如漢字然.
但自中古有促音、撥音、拗音，是爲例外. 促音與撥音出子音脱落，拗音出漢字音表記.
和人古時好歌，歌集多傳世. 亦識文，好作物語，即小說也，沿至今世不絕.
訓讀
用言於日文，語形變. 亦語順相違. 然漢文莫其. 而補「活用語尾」與「返點」，以讀爲日文.
用之者，欲解文意以母語也. 唯或爲日文而不曉暢.
今訓讀文在諺中也.
漢文者簡潔明瞭之文，然則敷衍東亞如斯，亦能解以母語.
郡山市
郡山市屬日本福島縣也.
地理
東臨田村郡三春町、田村市、田村郡小野町，南至石川郡平田村、須賀川市、岩瀨郡天榮村，西伴會津若松市、耶麻郡猪苗代町，北接二本松市、安達郡大玉村、本宮市.
沿革
大正十三年，安積郡：郡山町、小原田村合，而爲郡山市. 十四年，倂安積郡桑野村.
昭和廿九年，倂安積郡富田村之一部. 三十年，倂田村郡高瀨村之一部. 四十年，郡山市、安積郡：安積町、三穗田村、逢瀨村、片平村、喜久田村、日和田町、富久山町、湖南村、熱海町、田村郡田村町合，而爲郡山市. 而安積郡廢. 倂田村郡：西田村、中田村.
它典
分類:東北地方區劃‎
吳郡陸氏
吳郡陸氏，江東士族也. 源自媯姓田氏. 田齊公族. 漢吳令、豫章都尉陸烈之子孫. 居吳郡吳縣. 後漢時即爲著姓. 東吳有丞相陸遜、遜子抗、抗子機，并知名當世. 以來公卿輩出. 唐世六人入相. 丹徒枝一人，太尉枝三人，侍郎枝二人.
彌敦道
彌敦道在香港九龍，南至梳士巴利道，北接長沙灣道，貫通油尖旺及深水埗. 長三千公尺有六. 行人車輛，絡繹不絕.